Natavan Gümet: "Axı Zauru sevirəm..." - FOTO » AzeriXalq.az\n"Tamaşaçı ən çox "tələsmə, Zaur"u kimin deyəcəyini gözləyir"\nAzeriXalq.az kaspi.az-a istinadən müsahibəni təqdim edir.\nYeni mövsüm yeni seriallar, yeni layihələrlə gəldi. Onlardan özünü doğruldanlar da oldu, tez yanıb tez sönənlər də. Yenilərdən ATV telekanalında yayımlanan "Təhminə və Zaur" serialı isə daha çox səs saldı. Serialın Təhminəsi Natavan Gümet redaksiyamızın qonağı oldu. Aktrisa bizimlə söhbətində müasir Təhminə olmağın özəlliyindən danışdı.\n- "Təhminə və Zaur" serialı bizi bir anlıq illər əvvəl çəkilmiş həmin o məşhur filmə apardı. Bu gün Təhminə obrazını canlandırmaq aktrisadan böyük məsuliyyət tələb edir. Maraqlıdır, bu obraza necə təsdiqləndiniz?\n- İlk dəfə bu serialda Firəngiz obrazına dəvət almışdım. Rejissorla danışdıq, 4 gün sonra mənimlə əlaqə saxladılar və bildirdilər ki, məni bu rola çəkməyəcəklər. Mən də yaradıcı kollektivə uğurlar arzuladım və növbəti layihələrdə birgə işləməyi arzu etdim. Bildirdilər ki, əksinə, mənimlə vidalaşmırlar, Təhminə obrazında məhz məni görüblər və bu rol üçün təsdiqlənmişəm. Bunu eşidəndə həqiqətən də çox sevindim. Biz uşaqlıqdan "Təhminə və Zaur" filmini izləyərək böyümüşük. Bu rolu canlandırmağı çox istəyirdim. Düzdür, filmdəki açıq-saçıq səhnələr üstüörtülü olsaydı daha yaxşı olardı.\n- Bəs siz belə səhnələrə çəkilməzdiniz?\n- Təəssüflər olsun ki, çəkilə bilmərəm. Xaricdə olsam, bəlkə də çəkilə bilərəm. Ancaq milli mentalitet deyilən bir şey var. Yəqin ki, o bizə bunu qadağan edər (gülürük).\n- Bundan öncə tərəf müqabiliniz, Zaur rolunun ifaçısı Cövdət Şükürovla "Dəfnə ağacı" serialında sevgili rolunu canlandırırdınız. İndi isə iki qəhrəman yeni serialda qarşımızdasınız. Sizcə, tamaşaçı bu cütlüyü sevdiyi üçünmü yenidən onu efirə qaytardılar?\n- Cövdətlə ikinci dəfə tərəf müqabili olmağımız təsadüf nəticəsində oldu. Tamaşaçılar "Dəfnə ağacı" serialından bu cütlüyü çox bəyənmişdi. Cövdət serialdan gedəndə "Dəfnə Ağacı"nın reytinqi düşdü və tamaşaçılardan mənfi fikirlər aldıq. Düzdür, zamanla reytinqlər yerinə qayıtdı və Cövdətin zamanında aldığımız reytinqdən də çox reytinq qazandıq. Amma onun serialdan getməsi izləyicilərin qınağına səbəb olmuşdu.\n- Qismətdə Cövdətlə "Təhminə və Zaur" olmaq da var imiş...\n- Mənə görə, "Dəfnə ağacı" serialındakı obrazımız daha çox sevildi. Çünki həmin vaxt ATV telekanalında iki serial vardı. Şükürlər olsun ki, bu gün seriallarımızın sayı çoxalıb və rəqiblərimiz də az deyil. Biz artıq bir serialla deyil, bir neçə serialla rəqabət aparırıq. Bu da kino aləmində çalışan insanlara stimul verir.\n- Serialın Zauru ilə dil tapa bilirsiniz?\n- Biz onunla heç tələbə vaxtından dil tapa bilməmişik. Seriala görə birtəhər dil tapırıq. Onunla az dalaşmamışıq (gülürük).\n- Cövdət müsahibələrinin birində deyib ki, Natavan öz üzərində işləsə, tanınmış aktrisa ola bilər.\n- Onu düz deyir. Yəqin demək istəyib ki, Natavan üzərində işləsə aktrisa ola bilər (gülürük). Nə edək? Eybi yox, qoy desin. Yaxşı edir, amma düz etmir.\n- Təhminənin yerində olsaydınız, hansı qərarı verərdiniz?\n- Əlbəttə, yenə Zaura dönərdim, axı Zauru sevirəm. Spartakı neynirəm? Təbii ki, burada söhbət obrazdan gedir. Təhminəni əsərdə də, filmdə də mənfi obraz kimi qəbul ediblər. Mənfi obraz olmasına baxmayaraq, çox sevilir. Tamaşaçılar bizə fikirlərini yazırlar, deyirlər ki, Təhminə filmdə daha gözəl oynayır. Ancaq həmin filmdə açıq səhnələr həddindən artıq çoxdur. Zamanında bu obrazı oynaya biləcək cəsarətli aktrisa olmadığı üçün onu Türkiyədən dəvət etmişdilər.\n- Təhminəni cəmiyyət əxlaqsız qadın kimi qəbul edir.\n- Serialda Təhminə heç də əxlaqsız qadın deyil. Ailə qurub boşanmış, həyatını yenidən qurmağa çalışan bir xanımdır. Onun mənfi cəhətləri isə içki içməyi, siqaret çəkməyi, evə gec gəlməyidir. Azərbaycanda bu gün içki qəbul edən, siqaret çəkən xanımlarımız azdırmı? Məgər onlar əxlaqsızdır? Bu onların özəl həyatıdır və mən də buna pis baxmıram. Məgər "Qaynana" filmində Nəsibə Zeynalova müştük istifadə etməyibmi? Düzdür, qadına yaraşdırmırlar, ancaq hər kəsin öz fikri var. Mən də bəzi kişilərə çox şeyi yaraşdırmıram. Ancaq bunu qloballaşdırıb, təhqiredici sözlər demirəm ki. Təhminə bütün ailənin yükünü çiyinlərində daşıyan və gözəlliyi başına bəla olan bir xanımdır. Düzdür, "Təhminə və Zaur" filmi tarixə düşdü, olduqca sevildi və sevilir də.\n- Filmdən fərqli olaraq serialın ssenarisi tam başqadır. Tamaşaçı sevdiyi filminin səhnələrinin uzadılmış və bir qədər əlavələr edilmiş variantını qəbul edə bilirmi?\n- Tamaşaçı ən çox gözləyir ki, "tələsmə, Zaur"u kim deyəcək (gülürük). Rejissorumuz Şahin Qəhrəman çalışır ki, milli mentalitet, ailə dəyərləri məsələlərində çərçivədən kənara çıxmasın və o, açıq səhnələri sevməyən insandır. Bizim açıq səhnələrimiz Spartakla olub. Zaur olan yataq səhnəsində biz artıq geyimdə olmuşuq. Spartakla yataq səhnəsində isə mən ayağımın bir hissəsini çıxardım və bununla ötüşdürdük. Bunu normal hal kimi qəbul etmək lazımdır. Mən də, Zaur obrazının qəhrəmanı da real həyatda ailəliyik. İnanmıram ki, burda açıq-saçıq səhnələri tamaşaçı qəbul etsin. Biz türk seriallarında belə səhnələri izləyir və heç də təəccüblənmirik. Bəlkə də serialı izləyərkən elə bu səhnələri gözləyirik. Həmin seriallarda aktyorlar bu səhnələri o qədər təbii oynayırlar ki, hətta onların sonradan həyatlarında özəl münasibət yaranır. Aralarında yaranan bu qığılcım o qədər təsirli olur ki, onlar ailələrindən boşanıb bir-birləri ilə evlənirlər.\n- Bizim Təhminə və Zaurumuzda bu mümkündürmü?\n- Əsla, belə şey mümkün deyil.\n- Həyat yoldaşınızın Təhminə obrazına münasibəti necədir?\n- Yaxşı ki, Türkiyədə bizim ATV kanalı yoxdur, orada göstərmir. Təbii ki, zarafat edirəm. Həyat yoldaşım bilir ki, bu mənim sənətimdir. Bu rola çəkilmək üçün təklif alanda yoldaşımla bir az sözümüz üst-üstə düşməmişdi. Qayınatam dedi ki, oğlum ailə quranda bilirdi ki, kiminlə ailə qurub. Bu sənin sənətindir. Sən istəmədiyin müddətcə, yoldaşının təkidi ilə belə bu sənətdən getməməlisən. İki aydan bir mən Türkiyəyə gedib-gəlirəm. Çünki yoldaşım Türkiyədədir.\n- Ancaq siz Türkiyədən gələndə söz-söhbətlər gəzirdi ki, artıq həyat yoldaşınızdan boşanmısınız.\n- Bu, boş söhbətlər, şayiədir. Sadəcə, bu layihəyə təklif aldım deyə gəldim. Təbii ki, mənə təklif olunan bütün obrazları birinci həyat yoldaşımla məsləhətləşirəm.\n- Siz özünüz də Türkiyədə yaşayırsınız və orada həyat yoldaşınızla film sektorunun içindəsiniz. Nə üçün serial və filmlərə rol almadınız?\n- Türkiyədə adaptasiya olmağa başlayanda artıq uşaq gözləyirdim. Ona görə bir müddət ara verdim. Bir də ki, orda aktrisaları baş rola çəkərkən daha çox 20-23 yaşlı xanımlara üstünlük verirlər. 30 yaş artıq onlar üçün gecdir. Əsas işi aktrisa deyil, prodüserlər həll edir. Prodüser deyəndə, bizim prodüserlər kimi deyil. Bizim aktrisaların 95 faizində prodüser deyilən bir şey yoxdur. Orda prodüser aktrisanın bütün yaradıcılığını həll edir. Aktrisanın yerinə iclaslara gedir, onunla bağlı məsələləri həll edir, yeri gələndə aktrisanın geyiminə, gedəcəyi məkana, kiminlə söhbət edəcəyinə qədər hər bir işinə müdaxilə edir. Aktrisanı xammal kimi götürür və onu yenidən yetişdirir. Təminat verir ki, 5 ilə sən bu zirvəyə çatacaqsan.\n- Təhminə obrazını canlandıran Meral Konratla görüşmüsünüzmü?\n- Onunla heç bir görüşüm olmayıb.\n- Görüşsəniz, ilk sözünüz nə olar?\n- Deyərdim ki, bir zamanlar Azərbaycanda bu obraza çəkilməyə heç kim risk etməmişdi. Artıq yeni bir gənc Təhminə var. Bəlkə onun qədər sevilməyəcəm. Ancaq onun qədər sevilsəm, mən Natavan olmaram. Mən Natavan olmağa və onun simasında yeni bir Təhminə canlandırmağa çalışıram. Obrazıma yeni nəfəs verərək yeni Təhminəni sevdirməyə cəhd göstərirəm. Biz tamaşaçıdan mənfi də, müsbət də fikirlər alırıq. Serialda bəzən Təhminə siqaret çəkir və başlayırlar sosial şəbəkələrdə ona mənfi rəylər yazmağa.\n- Mənfi rəyləri oxuyursunuzmu?\n- Oxumuram. Mən aqressiv insanam və hər şeyi ürəyimə salıram. Biri var tənqid, biri də var təhqir. Savadsız və bisavad insanlar bunları səhv salırlar. Kimisə təhqir etməyə heç kimin haqqı yoxdur. Bu gün şəhərin mərkəzində qızlarımız siqaret çəkir, içki içir. Onları tənqid edən varmı?\n- Bəs deyirlərmi ki, siz o Təhminə ola bilməzsiniz?\n- O qədər... Deyirlər ki, "bu nə Təhminədir?", "Azərbaycanda serial aləmi heç vaxt inkişaf etməyəcək". Yazılan rəylərdə bizi daha çox Türkiyə ilə müqayisə edirlər. Türkiyədə öpüşmə və yataq səhnəsinə ağzıaçıq baxırlar, ancaq Azərbaycanda əlində siqaret olan Təhminəyə qıyqacı yanaşırlar. Daha anlamırlar ki, məhz onların sayənizdə biz inkişaf edib, özümüzü göstərə bilmirik. Seriallarımızın və kinomuzun zəif inkişaf etməyinin səbəbi məhz onlardır.\n- Türkiyəyə gəlin köçəndən sonra sanki dostlarınıza qarşı bir az soyumusunuz.\n- Hamı məni olduğum kimi qəbul etməyə məcbur deyil. Hər kəs səhv edə bilər və səhvsiz insan yoxdur. Mən özümdə heç bir səhv görmürəm. Onu da unutmasınlar ki, mənə qarşı haqsızlıq olmasa, mən haqsızlıq etmərəm. Məndən heç kəsə pislik gəlməz, çox insandan pislik görsəm də. Çox ani əsəbiləşirəm, sakitləşəndən sonra "kaş onu etməzdim" deyirəm. Ana olduqdan sonra daha da aqressivləşmişəm. Bəlkə çox haqsızlıqlar gördüyümə görədir. Eqoist olmağa başlamışam. Əvvəl hər kəsin dərdini dinləyir, kömək etməyə çalışırdım. Ancaq yanıma gəlib, dərdini tökən insanın aurasını üzərimə götürmək istəmirəm. Hər şeyə daha pozitiv yanaşmağa çalışıram.\n- Təhminə obrazının hansı məqamları Natavanın həyatı ilə üst-üstə düşür.\n- Bir çoxu. Təhminənin ürəyi yumşaqdır. Mən elə deyiləm, bəlkə ailə həyatı qurduqdan sonra gördüyüm haqsızlıqlara görə belə qəddarlaşmışam. Hər günün üzərinə gün gəldikdən sonra daha da əmin oluram ki, mən güclü qadınam, məndə olan güc heç bir kişidə yoxdur. Mənim yaşadığım problemləri onlar yaşasaydı tab gətirə bilməzdilər. Təhminən yaşadığı həyatla mənim həyatım üst-üstə düşür. Ondan fərqli olaraq övladım var. Oğlum mənim ən böyük mükafatımdır.\n- Bir oğul anasısınız, oğlunuz real həyatda Təhminəni alsa, qəbul edərsiniz?\n- Əlbəttə, yetər ki, oğlum xoşbəxt olsun.\n- Çox şey. Nə qədər gözəl bir həyat yaşasam da, övladımı qucağıma alanda anladım ki, həmin günə qədər yaşamamışam. Övladını qucağına almaq, ona toxunmaq, qoxusunu içinə çəkmək tamam başqa bir hissdir. Bunu ana olmayan anlamaz. Ana olduqdan sonra məsuliyyət hissim daha da artdı. Belə ki, yolu keçərkən, maşın sürərkən özümü qorumağa çalışıram ki, mən övladıma lazımam.\nTarix: 24-10-2018 10:54\nKüçədən çek tapan kişinin həyatı TAMAMİLƏ DƏYİŞDİ\nNazirlik bələdiyyə sədrini cərimələdi-2000 manat


"Kişilikləri çatsaydı, qadınları qabağa verməzdilər" - Hürriyyət\nEv İdman “Kişilikləri çatsaydı, qadınları qabağa verməzdilər”\n“Kişilikləri çatsaydı, qadınları qabağa verməzdilər”\n14:11 - 08 Oktyabr, 2020\nTəmkin Xəlilzadə ön cəbhəyə yollanmağa hazırdı\nAzərbaycan millisinin və “Sabah” klubunun futbolçusu Təmkin Xəlilzadə “Report“un suallarını cavablandırıb. Həmin müsahibəni oxucularımıza təqdim edirik.\n– Cəbhədə baş verən hadisələrin fonunda hazırda millidə əhval-ruhiyyə necədir?\n– Açığı, ölkədəki vəziyyət hamını stres, həyəcan içində saxlayır. Bütün fikrimiz cəbhədə əsgərlərimizin yanındadır. Əlimizdən heç nə gəlmir, bütün günü onlar üçün dua edirik. Yalnız saytlar, telekanallar vasitəsilə məlumat alırıq, Ali Baş Komandanın müsahibələrini oxuyub sevinirik. Əsgərlərin hamısını öpür, bağrıma basıram. Hər biri ayrı-ayrılıqda qəhrəmandır. Onları dünyaya gətirən anaların əlindən öpürəm ki, belə qəhrəmanlar yetişdiriblər. Hər dəfə gözəl xəbərləri oxuyanda gözlərimiz dolur. İnanırıq ki, çox az qalıb. Tezliklə bütün torpaqlarımızı işğaldan azad edəcəyik. Siz necə işləyirsinizsə, biz də məcburi şəkildə işimizə davam edirik. Çünki ürəyimizin bir hissəsi, bütün fikrimiz cəbhədədir.\n– Yəqin ki, torpaqlarımızın işğaldan azad olunması xəbərləri milli üzvlərində motivasiyanı yüksəldir…\n– Əlbəttə. İstər yemək, istər məşq, istərsə də iclas zamanı tez bir-birimizə xəbər veririk ki, filan kəndi aldıq, Cəbrayıl işğaldan azad olundu. Doğrudan da hamı sevinir. Ən xırda xəbər belə, bizə dünyaları bəxş edir. Çoxdandır bu cür ürəkdən sevinmirdik. Şükürlər olsun ki, Ali Baş Komandan torpaqlarımızın azad edilməsi ilə bağlı əmr verdi. Düzdür, şəhidlərimiz də var. Allah hamısına rəhmət eləsin, ailələrinə səbr diləyirəm. Vətən uğrunda ölmək böyük şərəfdir.\n– Necə düşünürsünüz, hazırkı milli ruh UEFA Millətlər Liqasının Monteneqro və Kiprlə oyunlarında futbolçular üçün əlavə stimul ola bilərmi? Məsələn, “Qarabağ” çətin dönəmdə səfərdə Polşa “Legiya”sını məğlub edib Avropa Liqasının qrup mərhələsinə vəsiqə qazandı…\n– “Qarabağ”ın oyununu hamımız izlədik. Baş məşqçi Qurban Qurbanov komandaya çox gözəl motivasiya vermişdi. Matça ciddi hazırlaşmışdılar. Mənə elə gəlir ki, həmin oyunda heç motivasiyaya ehtiyac da yox idi. Futbolçular özləri hər şeyi dərk edirdilər. Onların qələbəsi ölkə üçün əlavə stimul oldu, xalqımız sevindi. Milliyə gəlincə, biz də məsuliyyəti dərk edirik. Xalqımızı yaxşı oyun və 3 xalla sevindirmək istəyirik.\n– Millinin baş məşqçisi Canni De Byazi də cəbhədə baş verənlərdən xəbərdardır və bu barədə İTV-yə müsahibəsində danışıb. Maraqlıdır, italiyalı mütəxəssis futbolçularla söhbətində bu məsələyə toxunurmu və sizə hansı formada motivasiya verir?\n– Bir araya gəldiyimiz ilk gün dedi ki, baş verən hadisələrdən xəbərim var. Hətta müsahibəsində də deyib ki, erməniləri başa düşə bilmirəm, onlar mülki əhaliyə atəş açır. Bizimlə söhbətində isə Azərbaycan üçün ən yaxşısını arzuladığını söylədi. Əcnəbi məşqçilər də başa düşürlər ki, ermənilər necə şərəfsizlik edirlər. Bizim əsgərlər kimi müharibə meydanında döyüşmək əvəzinə silahsız əhalini hədəf seçirlər. De Byazi belə bir anda bizi ancaq qələbəyə hazırlayır ki, xalqımızı sevindirə bilək.\n– Azərbaycan yığması Millətlər Liqasında əvvəlcə Monteneqro seçməsi ilə qarşılaşacaq. Rəqib hazırda qrup lideridir. Bu amili nəzərə alsaq, qarşılaşmadan nə gözləmək olar?\n– Artıq 2-3 gündür bir yerdəyik. Hər gün baş məşqçimiz qısa da olsa, Monteneqro yığması barədə bizə məlumat verir. Rəqibin həm zəif, həm də güclü tərəflərini bizə göstərir. Çox yaxşı komandaya, qrupun aşkar favoritinə qarşı oynayacağıq. Buna baxmayaraq, meydana uduzmaq üçün çıxmayacağıq. İnanıram ki, yaxşı nəticə qazanacağıq.\n– Rəqibin zəif və güclü tərəfləri hansılardır?\n– Bu, artıq bizim özümüzə qalsın (gülür – red.). Oyundan sonra bu barədə danışarıq. Baş məşqçi özü bizə hər şeyi yetərincə izah edib göstərir. Vaxt azalır, oyuna ciddi hazırlaşırıq. Səfərə qələbə dalınca gedəcəyik.\n– Kiprlə matçın neytral meydanda keçirilməsi gündəmdədir. Bu, yığmanın çıxışına nə dərəcədə təsir göstərə bilər?\n– Oyunun neytral meydana salınması bizim üçün yaxşı hal deyil. Amma UEFA-nın qərarından asılı olmayaraq, oyuna can qoymaq üçün çıxacağıq.\n– Ehtiyac yaranarsa, Təmkin Xəlilzadə ön cəbhəyə yollanarmı?\n– Düşünmədən gedərəm. Xalqımıza, ön xətdəki qardaşlarımıza dətsək olmaq üçün hər an hazıram.\n– Erməni futbolçu Henrik Mxitaryan bir neçə gün öncə sosial şəbəkə hesabı vasitəsilə paylaşım edib sərsəm fikirlər səsləndirdi. Ona nə cavab verərdiniz?\n– Mxitaryanın sözləri bizim üçün önəmli deyil. Bütün dünya, Avropa ölkələri ermənilərin necə şərəfsiz olmalarından xəbərdardır. Ermənilər heç vaxt deyə bilməzlər ki, Qarabağ onlarındır. Ali Baş Komandan da bunu çox gözəl ifadə etdi ki, ermənilər yalnız dildə bunu deyə bilərlər, əməldə heç vaxt edə bilməzlər. Kişilikləri çatsaydı, bizim kimi döyüşərdilər. 60-70 yaşlı qocaları, qadınları qabağa verməzdilər. Torpaqlarımızdan necə qaçdıqlarını videolarda da görmüşəm.\nƏvvəlki məqaləGenin redaktəsi sistemini yaradanlara Nobel mükafatı veriləcək\nNövbəti məqalədəQismət Alıyevə 11 il oynadığı “Qəbələ”dən getmək çox ağır olub


Hakim “Gürcü Arzusu-Demokratik Gürcüstan” partiyası müxalifətlə kompromisə hazırdır » davam.az - BÜTÖV AZƏRBAYCAN ADINA!\n16.04.2021 [10:45] - Xəbərlər, Siyasət\nGürcüstanın hakim “Gürcü Arzusu-Demokratik Gürcüstan” partiyası müxalifətlə yenidən danışıqlar masası arxasında oturmağa, eyni zamanda kompromisə getməyə və bu istiqamətdə konkret addımlar atmağa hazırdır.\nBelə bir bəyanatla ABŞ-da səfərdə olan “Gürcü Arzusu-Demokratik Gürcüstan” partiyasının sədri İrakli Kobaxidze çıxış edib.\nSədr jurnalistlərə açıqlamasında deyib ki, hakim partiya müəyyən prinsipləri əsas tutaraq konstruktiv yanaşmaya sadiqliyini dəfələrlə təsdiqləyib. Bu prinsiplər istənilən razılaşmanın imzalanması üçün əsasdır və biz bu razılaşmalar çərçivəsində maksimal konstruktivlik nümayiş etdirəcəyik.\nQeyd edək ki, fevralın 23-də müxalif Vahid Milli Hərəkat Partiyasının sədri Nika Meliyanın həbsindən sonra Gürcüstanda siyasi böhran hökm sürür. Siyasi gərginliyin aradan qaldırılması məqsədilə Avropa İttifaqının vasitəçiliyi ilə mart ayında iki mərhələdə keçirilən iqtidar-müxalifət dialoqu heç bir nəticə verməyib.\nBundan sonra ABŞ konqresmenləri, Avropa İttifaqı Parlamentinin deputatları Gürcüstan iqtidarını kompromisə və müxalifət liderini həbsdən azad etməyə çağırıb. Əks halda Gürcüstana maliyyə yardımlarının dayandırıla biləcəyi barədə müxtəlif bəyanatlar da səslənib.\nQeyd edək ki, bu gündən Gürcüstanın müxalifət partiyalarının nümayəndələrinin bölgələrə səfərləri başlayıb.\nOnlar mayın 15-nə nəzərdə tutulmuş geniş miqyaslı mitinqlər barədə əhalini məlumatlandıracaq və insanları aksiyalara dəvət edəcəklər.\nBu xəbər oxucular tərəfindən 223 dəfə izlənilmişdir!


Kerry Tbilisi və Kiyevə gedir\n2021, 16 Oktyabr, şənbə, Bakı vaxtı 13:23\nABŞ Dövlət katibi John Kerry gələn həftə Gürcüstana səfər edəcək və Tbilisinin NATO və Avropa Birliyi ilə əlaqələrinin sıxlaşmasını müzakirə edəcək. Məlumatı Dövlət Departamenti yayıb.\nDepartamentin sözçüsü John Kirby iyunun 30-da deyib ki, Kerry Gürcüstan prezidenti, baş naziri, müxalifət liderlərilə görüşəcək, oktyabrda gözlənən seçkidən də danışacaq.\nErtəsi gün, iyulun 7-də isə Kerry Kiyevə gedəcək, Ukrayna prezidenti, baş nazirilə görüşəcək, islahatların vacibliyini, ölkənin şərqində atəşkəsi nəzərdə tutan Minsk razılaşmasını götür-qoy edəcək.\nHəftəsonuna isə Kerry ABŞ Prezidenti Barack Obamayla birlikdə Varşavada NATO sammitinə qatılacaq. Burada liderlərin Şərqi Avropada alyans qüvvələrinin sayını artırmaq məsələsini müzakirə edəcəyi gözlənilir.


Georgi Badridze: Gürcüstan Ermənistana göstəriş vermir, Yerevan da fikrini özünə saxlasınSizinxeber.az – Azərbaycan Xəbərləri\n17 Sentyabr 2019 - 15:05\nBu məlumatı Ermənistanın “ArmToday” “Telegram” kanalı yayıb.\nAzərbaycan, Gürcüstan və Türkiyənin bu yaxınlarda keçirdiyi üçtərəfli birgə hərbi təlimlər də Yerevanı narahat edir. “Eternity-2019” hərbi təlimlərində Azərbaycan, Türkiyə və Gürcüstanın hərbçiləri iştirak etdilər və regional iqtisadi layihələrin müdafiəsini ehtiva edən tapşırıqlar yerinə yetirildi.\n“Tbilisinin Bakı və Ankara ilə yaxınlaşması Yerevanda ciddi narahatlığa səbəb olub. Azərbaycan və Türkiyənin Ermənistana olan düşmən münasibətini nəzərə alanda, bu, təbii reaksiyadır”, – bunu erməni mənbələri qeyd edir.\n– Gürcüstan, Azərbaycan və Türkiyə müttəfiq ölkələrdir. Bir sıra müştərək layihələr var. Bu yaxınlarda keçirilən hərbi təlimlərdə Bakı-Tbilisi-Ərzurum qaz kəməri və Bakı-Tbilisi-Qars dəmiryolunun təhlükəsizliyini təmin etmək məqsədilə tapşırıqlar yerinə yetirildi. Bu, növbəti dəfə Yerevanın əsəbi reaksiyasına səbəb oldu…\n– Mən erməni qonşularıma Ermənistanın bizim şimal qonşumuzla sıx iqtisadi və hərbi əlaqədə olduğunu xatırlatmaq istərdim. Xatırlamıram ki, Gürcüstan Ermənistana kiminlə ittifaqa girib-girməmək məsələsində hansısa göstərişi versin. Bu səbəbdən Gürcüstan iqtisadi və siyasi maraqları fonunda qonşuları ilə strateji münasibətlərini daha da inkişaf etdirəcək.\nTəəssüflər olsun ki, “Baltika yolu” (Baltikyanı ölkələr – Latva, Litva və Estoniya arasında əməkdaşlıq) əvəzinə, Cənubi Qafqazda məsələlər tamamilə başqa ssenari üzrə inkişaf edir.\n– Bəs Ankara, Bakı və Tbilisi arasındakı hərbi ittifaqdan qorxan Ermənistan barədə nə düşünürsünüz?\n– Ermənistanda istənilən ciddi adam başa düşməlidir ki, Türkiyə, Gürcüstan və Azərbaycan arasındakı əməkdaşlıq kiminsə əleyhinə yönəlməyib. Bu əməkdaşlığın məqsədi təhlükəsizliyi təmin etməkdir. Təkrar edirəm, bu əməkdaşlıq inkişaf etməlidir.\n– Bu yaxınlarda Gürcüstanda hökumət dəyişikliyi oldu. Parlament keçmiş Daxili İşlər naziri Georgi Qaxariyanın rəhbərlik etdiyi Nazirlər Kabinetinə səs verdi.\n– Ölkədə real hakimiyyət Bidzina İvanişvilinin əlində cəmləşib. Nazir və Baş nazirin dəyişməsi heç nəyə təsir etmir. İstənilən halda, Gürcüstan öz yoluna davam edir. Azərbaycan və Türkiyə ilə yaxın əməkdaşlıq Gürcüstanın strategiyasıdır.\nGeorgi Badridze: Gürcüstan Ermənistana göstəriş vermirYerevan da fikrini özünə saxlasın


20 Yanvar 20, Bakı — Menzil alqi satqisi, Flatfy.az\nMenzil alqi satqisi: 20 Yanvar 20, Bakı\nYeni yasamal/Bravo marketlə üzbəüz\nYeni yasamal/Bravo marketlə üzbəüz köhnə tikili təcili satılır! Mərtəbə: 9//7 Otaq: 3 Sahə: 100m² Təmir: Leninqrad layihəsi/Orta təmirli/Orta blok/Əşyalı Sənəd: Kupça Qiymət: 115000 azn Saytımızın izləyiciləri, saytımızda mənzillərin və obyekt, villaların...\nYasamal r/Zərdabi küçəsi\nYasamal r/Zərdabi küçəsi köhnə tikili satılır! Mərtəbə: 5//2 Otaq: 3 Sahə: 73m² Təmir: Evro təmir/İsti pol Sənəd: Kupça Qiymət: 120000 azn Saytımızın izləyiciləri, saytımızda mənzillərin və obyekt, villaların bir qismi paylaşılır. Başqa satılan əmlak...\nYeni yasamal/Qismət Ş/S köhnə tikili təcili satılır! Mərtəbə: 9//6 Otaq: 2//3 Sahə: 60m² Təmir: Təmirsiz Sənəd: Kupça Qiymət: 79000 azn Saytımızın izləyiciləri, saytımızda mənzillərin və obyekt, villaların bir qismi paylaşılır. Başqa satılan əmlak haqqında...\nKupça + Dövlət İpotekasına yararlı.. ! Yasamal rayon, Yeni Yasamal qəsəbəsi, Məhəmməd Xiyabani küçəsi, Qismət şadlıq sarayına gedən yolda, 286 saylı məktəb yaxınlığında, köhnə tikili leninqrad layihəli 9 mərtəbəli binanın 5-ci mərtəbəsində yerləşən, ümumi...\nMənzillərin satışı; Bakı, 20 20 Yanvar


Nazim İbrahimov: “General Rövşən Əkbərov mənə dedi ki, Elçin Əliyevi öldürüb…” - Veteninfo.Az\nNazim İbrahimov: “General Rövşən Əkbərov mənə dedi ki, Elçin Əliyevi öldürüb…”\nVeteninfo.az xəbər verir ki, general ona qarşı irəli sürülən ittihamlarla razılaşmayıb, özünü təqsirli bilməyib, məhkəmədə ifadə verməkdən imtina edib, ona qarşı irəli sürülən ittihamı “film ssenarisi” adlandırıb. Elə istintaq dövründə də susmağa üstünlük verib.\nXatırladaq ki, ordu korpusunun komandanı olmuş 56 yaşlı R.Əkbərov 2002-ci ildən general-leytenant rütbəsi daşıyır. 2020-ci ildə vəzifəsindən azad olunaraq ehtiyata buraxılıb. 1995-cü ilin oktyabrında prezidentin sərəncamı ilə ona Milli Qəhrəman adı verilib./Virtualaz.org


Azərbaycanda "Premium" və "Super" markalı benzin bahalaşıb - Economic.Az\nEconomic.Az > Aktual Mövzular > Azərbaycanda “Premium” və “Super” markalı benzin bahalaşıb\nSentyabr ayının 15-dən etibarən “A-98 SUPER” və “A-95 PREMİUM” markalı yanacaq növlərinin qiymətində artım baş verib.\nAzərbaycana avtomobil yanacağının satışı ilə məşğul olan “SOCAR-Petroleum” şirkətindən “İki sahil”ə verilən məlumata görə, hazırda “A-98” 1,90 manata, “A-95” isə 1,60 manata satılır.\n“Mənbə ölkədə qiymət artımı ilə əlaqədar olaraq Azərbaycana idxal olunan “A-98 SUPER” və “A-95 PREMİUM” yanacaq növlərinin qiymətində artım baş verib”, – şirkətdən bildirilib.\nQeyd edək ki, bundan öncə “A-95 PREMİUM”un 1 litrinin qiyməti 1,45 manat, “A-98 SUPER” markalı benzinin qiyməti isə 1,6 manat təşkil edirdi.\nXatırladaq ki, bu ilin yanvar-iyul aylarında Azərbaycan xaricdən dəyəri 60,361 mln. ABŞ dolları (102,614 mln. manat) dəyərində 85 680,79 ton “Premium” markalı benzin idxal edib. İdxal olunan benzinin həcmi 76,8%, dəyəri isə 2,1 dəfə artıb. Hesabat dövründə Azərbaycana “Premium” markalı benzininin əsas tədarükçüsü Rusiya olub (ümumi idxalın 53,5%-i). Ölkə Azərbaycana 31,343 mln. dollarlıq (53,282 mln. manat) 31 342,6 ton “A-95” tədarük edib ki, bu da ötən ilin eyni dövrü ilə müqayisədə həcm ifadəsində 19,3%, dəyər ifadəsində isə 36,2% çoxdur. Lakin iyul ayında Azərbaycan Rusiyadan “A-95” idxal etməyib.\nAzərbaycana ən çox “Premium” markalı benzin göndərən ikinci ölkə isə Rumıniya olub. Belə ki, 2021-ci yanvar-iyul aylarında ölkə Azərbaycana 23,877 mln. dollarlıq (40,591 mln. manat) 32 371,47 ton “A-95” benzini ixrac edib. Bu, ötən ilin eyni dövrü ilə müqayisədə həcm ifadəsində 4 dəfə, dəyər ifadəsində isə 5,6 dəfə çoxdur.\n“Super” markalı benzinə gəldikdə, bu ilin yanvar-iyul aylarında Azərbaycan xaricdən dəyəri 1,273 mln. dollar dəyərində (2,164 mln. manat) 1 563,19 ton “A-98” markalı benzin idxal edib. Ötən ilin eyni dövrü ilə müqayisədə idxal olunan benzinin həcmi 9,3%, dəyəri isə 12,4% artıb. Cari ilin ilk yeddi ayında Azərbaycana “Super” markalı benzininin əsas ixracatçısı Rumıniya olub (idxalın 84,1%-i). Ölkə Azərbaycana 1,076 mln. dollar (1,830 mln. manat) dəyərində 1 325,74 ton “Aİ-98″ ” benzini ixrac edib. Bu, illik müqayisədə müvafiq olaraq 6,6 dəfə və 6,3 dəfə çoxdur.\nQeyd edək ki, cari ilin iyul ayında Azərbaycan “A-98” benzini idxal etməyib.


Fizuli Məmmədov daha bir soydaşımızın əməliyyat xərcini öz üzərinə götürüb » Newscenter.az\nFizuli Məmmədov daha bir soydaşımızın əməliyyat xərcini öz üzərinə götürüb\n31 Oktyabr 2019, 10:46\nNewscenter.az.31.10.2019. Rusiya Azərbaycanlıları İttifaqının (RAİ) və Dünya Azərbaycan Mədəniyyət Fondunun prezidenti Fizuli Məmmədov Rusiyada xırda ticarətlə məşğul olan soydaşımız Orxan Hüseynovun əməliyyat olunması üçün lazım olan bütün xərcləri öz üzərinə götürüb.\nRAİ-nin mətbuat xidmətindən Newscenter.az-a bildirilib ki, bazarda xırda ticarətlə məşğul olan Orxan Hüseynov iki gün əvvəl yıxılaraq sol əlindən ciddi xəsarət alıb. Həkimlərin müayinəsindən sonra Orxan Hüseynova təcili əməliyyat olunmaq tövsiyə edilib. Əks təqdirdə onun qolunun amputasiya ediləcəyi bildirilib.\nVəziyyətdən xəbərdar olan Orxanın həmkarları və dostları əməliyyat xərcini qarşılamaq üçün vəsait toplayıblar və eyni zamanda xeyirxah insanlardan Orxan Hüseynova kömək göstərmək xahiş olunub. Hadisədən dərhal xəbər tutan Rusiya Azərbaycanlıları İttifaqının prezidenti Fizuli Məmmədov Orxan Hüseynovun əməliyyat olunması üçün lazım olan vəsaiti ödəyib. Tezliklə həmyerlimiz qolundan əməliyyat keçirəcək.\nQeyd edək ki, RAİ prezidenti Fizuli Məmmədovun bu kimi xeyirxah əməlləri ilk deyil, Məlumat üçün bildirək ki, qısa müddət ərzində Fizuli Məmmədov 22 Qarabağ müharibəsi veteranına mənzil hədiyyə edib. Eyni zamanda tanınmış ictimai xadim Sankt-Peterburq, Novqorod və Kalininqrad bölgələrində Böyük Vətən Müharibəsində həlak olmuş Azərbaycan qəhrəmanlarına abidə ucaldılması təşəbbüsünü irəli sürüb və bunun üçün lazım olan xərcləri öz üzərinə götürüb.


Video istehsalı, media təlim və hadisə xidmətləri - AB Reporter: EU Reporter\nVideo istehsal, media təlim və hadisə xidmətlər\nEU ReporterXəbərlərinizi, mesajlarınızı və ya xidmətlərinizi dünya miqyaslı auditoriyaya çatdırmaq üçün təşkilatınızın təcrübəsi mövcuddur. Uzman yayın gazetecilerimizi ve teknisyenleri videoyu kopyalayabilir ve haberlerinizi ya da korporativ mesajınızı en yüksek standartta tam yayım kameralarımızı istifadə edərək düzenleyebiliriz. Benzersiz olaraq, videonuzu onlayn vasitəsilə yaymaq təklifi də verə bilərik EU Reporter 152 ölkələrindən və dünyanın bütün ərazilərindən daha çox auditoriyaya çatdırmaq və videonuzu 25,000 abunəçiləri üzərində Avropada verilənlər bazasına göndərin.\nBizim müştərilər dünyada 170 ölkə və ərazilərində baxıla təmin Çünki onlar baxmaq və kamera yaxşı səs təmin inanıram. Bizim nəşr xəbər jurnalistlər online TV, radio və ya ən yaxşı özünüzü təqdim etmək üçün sizə məşq edəcək. Biz vasitələrin və dərzi xüsusi hər bir kurs sifarişli media təlim çatdırmaq lazımdır off-the-shelf inanmıram.\nHadisə idarə, konfrans təşkilatın və media tərəfdaşlıq\nYaradıcılıq və detallığa diqqət yetirməklə, biz yüksək səviyyəli yüksək səviyyəli konfranslar, sərgilər, mükafat mərasimləri və əsas ictimai tədbirlərə seminarlar təşkil edə bilərik. Biz sizinlə və digər tədbir təşkilatçıları ilə media tərəfdaşları kimi çıxış etməkdən məmnunuq EU ReporterSizin hadisə dünyada əhatə var.


2021, 18 Sentyabr, şənbə, Bakı vaxtı 06:28\nDonbas və Rusiya ərazisində əsirlikdə olan ukraynalı Gennadi Afanasyevlə Yuriy Soloşenko iyunun 14-də Ukraynaya-vətənlərinə təhvil veriliblər.\nBu barədə Ukrayna prezidenti Petro Poroshenko məlumat verib.\nOnları Borispol hava limanında Ali Radanın sədr müavini İrina Gerashenko və prezidentin mətbuat katibi Svayatoslav Tserolko qarşılayıb.\nOnlar xüsusi müayinədən keçəcəklər.\nOnlar Rusiya prezidenti Vladimir Putinin fərmanı ilə əfv ediliblər.\nHəmçininUkraynada separatçılıqda ittiham olunan Odessa sakinləri Yelena Glishinskaya ilə Vitali Didenko Rusiyaya təhvil veriliblər.\nBu barədə iyunun 14-də RİA-Novosti agentliyi məlumat verib.\nArtıq onlar Moskvadadırlar.\nBu, atəşkəslə bağlı Minsk sazişində nəzərdə tutulan razılaşma çərçivəsində həyata keçirilib.


Qız köçürən valideynlər kredit borcundan niyə qurtula bilmir? - Azinforum.az İnformasiya Portalı\nAna səhifə / Kriminal / Qız köçürən valideynlər kredit borcundan niyə qurtula bilmir?\nQız köçürən valideynlər kredit borcundan niyə qurtula bilmir?\nAzərbaycan bahalı şadlıq saraylarında toy edən valideynlər həm də qızlarına bahalı cer-cehiz də verirlər.\nModerator.az – ın əməkdaşına mebel borcuna görə müraciət edən iki valideyndən sonra əməkdaşımız qısa bir araşdırma aparıb. Araşdırma zamanı məlum olub ki, ölkənin cənub bölgəsində vəziyyət daha acınacaqlıdı.\nAdının çəkilməsini istəməyən valideyn əməkdaşımıza müraciət edərək bildirib ki, iki ildir qız köçürüb və indinin özünə kimi mebel aldığı dükana olan borcundan qurtara bilmir. Həyat yoldaşı isə borcdan qurtulmaq üçün Rusiyaya üz tutub ki, gedib orda işləsin və cehizə olan borclarını ödəyə bilsin.\nBəs gəlin köçən qıza nə verilir?\nGəlin köçən qıza mebel, yataq dərsti, paltaryuyan maşın, televizor, soyuducu, televizor antinası, bəyə kastyum və s. Adı çəkilən əşyaları və sadalamadıqlarımızı bir yerə toplasaq bütün bunların hamısına 8 – 10000 pul lazımdır. Bu isə əkinçiliklə məşğul olan kəndli üçün milyon deməkdi.\nAcınacaqlı vəziyyət odur ki, qız alan oğlan adamı da qız evindən bahalı cehiz umur.\nDaha bir valideynin isə danışdıqları dəhşətdir:\n“Qızıma bir dəst mebel aldım. Oğlan evi onu bəyənmədi. Ikinci mebeli aldım. Sonra dedilər ki, divan – kreslonu dəyişin. Biz də divan kreslonu dəyişdik. Sonra evləri təmir olunanda divara ağ aboy vurdular və bizə dedilər ki, divar rəngi mebel alın. Bundan sonra mübahisəmiz düşdü. Bildirdim ki, mənim evləndirəsi oğlanlarım var, amma bu qızın cehizinə görə onları evləndirə bilmirəm. Yaşları da keçir.\nBu yaxınlarda qızının cehizinə 8000 manat xərc çəkmiş valideyn bildirir ki, qızımgilə gedəndə təəsüf hissi keçirirəm. Çünki, aldığım cehizlər baxımsızlıqdan sınıb dağılıb. Amma, mən hələ cehizin borcundan qurtarmamışam.\nBir vaxtlar yas mərasimlərində də belə israfçılığa yol verdiklərini deyən sakinlər, dövlətin qadağasından sonra yas mərasimlərindəki israfçılığa son qoyulub. Valideynləri belə ziyana salan isə onların bir – biri ilə bəhəs etməsidir. Məsələn qonşunun qızına hansı cehizləri verdiyini görən valideyn imkanı az olsa da, qonşusundan geri qalmamaq üçün o, da kreditə götürərək cehiz alır. Qız köçəndən sonra isə valideynin qara günü başlayır.\nƏməkdaşımıza danışan sakinlər bildirib ki, dövlət tərəfindənyas mərasimlərindəki israfçılığa son qoyulduğu kimi, qız köçürərkən həddindən artıq əşyaların da alınmasına qadağa qoyulsa, onda bvu problem aradan qalxa bilər.\nÖncəki Məşhur türk müğənni eyvandan yıxılaraq həyatını itirdi\nNövbəti Gülənin Ərzurumda doğulduğu evin tualet edilməsi təklif olunur


Medvedevlə Putinin dostluğu davam edir - XALQQAZETI.COM\nRusiya Milli Təhlükəsizlik Şurasının Baş katibinin müavini Dmitri Medvedev “Komsomolskaya pravda” qəzetinə müsahibə verib.\nRusiya KİV-i həmin yazıya istinadla xəbər verir ki, Medvedevlə Putinin dostluq münasibətləri yenə davam edir: “Bizim aramızda hələ də dostluq münasibətləri var. Baş nazir postundan getsəm də, müxtəlif formatlarda görüşürük, milli təhlükəsizlik məsələləri barədə, müəyyən mənada iqtisadi və sosial məsələləri gözdən keçiririk”.\nMedvedev iqtidardakı “Vahid Rusiya” partiyası ilə bağlı da Putindən məsləhətlər aldığını söyləyib.\nXatırladaq ki, 2008-2012-ci illərdə Rusiya prezidenti olan Dmitri Medvedev 2012-2020-ci illərdə baş nazirpostunu tutub. 2020-ci ilin yanvarında onun başçılıq etdiyi hökumət istefa verib və Mixail Mişustun onun yerinə baş nazir təyinatı alıb.


3 İyun 14:08 AÇ-2020 459\nKoronavirus pandemiyası səbəbindən AVRO-2020-nin bir il sonraya keçirilməsi millilərlə yanaşı, azarkeşlərə də təsir edib.\nSevimli komandalarının oyunlarını izləmək üçün bilet alan fanatlar onları bir-bir qaytarmağa başlayıblar.\nQrup mərhələsində Türkiyə və İsveçrə ilə Bakıda, İtaliya ilə Romada qarşılaşacaq Uelsin fanatları da təyyarə və oyun biletlərini geri qaytarırlar. Ancaq onların bəziləri bunda müəyyən problemlərlə üzləşib.\nBu səbəbdən də Bakı və Romadakı qarşılaşmalar üçün alınan biletlərin əvəzinə pullarını almaq üçün yerli hökumətdən kömək istəyiblər. Məsələ ilə bağlı bəyanat yayan Uels hökuməti vəziyyəti “görülməmiş hadisə” kimi dəyərləndirib və hər kəsin pulunu alacağını açıqlayıb.\nSportinfo.az xəbər verir ki, AVRO-2021 11 iyun – 11 iyul 2021-ci il tarixində keçiriləcək. Bleynada yaşayan və kimya mühəndisi olan Ris Uilyams dostu Blenau Qventlə birlikdə Bakıda Türkiyə və İsveçrə ilə qarşılaşamaları izləmək istəyib.\nHər biri uçuşlar üçün 600 funt sterlinq ödəyib. Uilyams yanvarda təqvim açıqlanan kimi uçuşları və oteli sifariş etdiyini bildirib: "Xərcləri azaltmaq məqsədilə Bakıya getmək üçün bir qədər az maliyyətli uçuş marşrutu götürdük.\nBeləliklə, həftə ərzində geri dönüş üçün üç fərqli reys rezervasiya etdik. 11 iyundakı səyahətimiz hələ də plandadır və Qatvik hava limanından yola düşməli idik. Ancaq hökumətin qaydalarına görə oraya getsəm, cərimələnə bilərəm".\nUilyams AVRO-2020-nin bu il olmayacağını hamının bildiyini deyib: "Bizə lazım olan şey insanlara fərqli aviaşirkətlərlə qarşılaşdıqları problemləri həll etməkdə köməklik göstərməkdir.\nHökumətin qanun baxımından başqa yerlərdəki nazirlərlə və aviaşirkətlərlə danışmaq imkanı var. Hamınız millinin arxasında durmaq istəyirik və komandamızın yaxşı olduğunu görmək niyyətindəyik. Düşünürəm ki, azarkeşlərə də qayğı göstərmək lazımdır".


Başqa hansı qurumlar ləğv edilə\nBaşqa hansı qurumlar ləğv edilə bilər?\n15:07 10 Fevral 2015 Oxunub : 4435\nPrezident İlham Əliyev son günlər bir sıra rəhbər vəzifələrdə kadr dəyişikliyi həyata keçirir. İlin ilk mühüm dəyişikliyi ötən ayın sonlarında baş tutub. Belə ki, prezidentin sərəncamı ilə 3 rayonun – Göyçay, Ucar və Qubanın icra başçıları dəyişdirilib. Dövlət başçısı bundan əlavə Vergilər Nazirliyinin Bakı şəhəri Vergilər Departamenti də ləğv edib.\nDəyişikliklər bununla bitmədi. Prezidentin digər fərmanı ilə Dövlət Torpaq və Xəritəçəkmə Komitəsi ləğv edilərək səlahiyyətləri iki dövlət qurumuna verilib. Dünən daha iki vəzifəli şəxs prezidentin sərəncamı ilə başqa vəzifəyə təyinat alıb. “Azərbaycan Dəmir yolları” Qapalı Səhmdar Cəmiyyətinin sədri Arif Əsgərov nəqliyyat nazirinin müavini, “Azəryolservis” ASC-nin rəhbəri Cavid Qurbanov isə Arif Əsgərovun postuna gətirilib.\nMaraqlıdır, son günlər dövlət strukturlarındakı bu islahatlar nədən xəbər verir? Daha hansı vəzifəlilər öz postlarını itirməli olacaq?\nMillət vəkili Zahid Oruc AzVision.az-a son günlər dövlət idarələrində aparılan islahatlardan danışıb. Deputat bildirib ki, kadr məsələlərinin, yerdəyişmələrin, yaxud hər hansı bir qurum haqqında verilən qərarların müstəsna olaraq səlahiyyət sahibi ölkə başçısıdır. Yəni bu onun səlahiyyətində olan məsələdir:\n- İlk növbədə onu deyək ki, dövlət idarəetmə sisteminin effektli qurulması daha önəmlidir. Məsələn, söhbət Dövlət Torpaq Xəritəçəkmə Komitəsindən və onun səlahiyyətlərinin digər qurumlara verilməsindən gedirsə, bunu hansısa neft qiyməti ilə əlaqələndirmək yalnışdır. Çünki 27 milyard dollarlıq büdcə xərcləri fonunda həmin komitənin xərclər smetası cəmi 5 milyon dollardan ibarətdir. Razılaşaq ki, bu çox kiçik rəqəmdir.\nVergilər Nazirliyi departamentinin ləğv olunmasına gəlincə, deputat onu da bildirdi ki, qarşıdakı dövrdə də belə addımlar atıla bilər: “Milli Məclisdə bu məsələyə toxunacağam, öz mövqeyimi, təkliflərimi gündəmə gətirəcəyəm. Meliorasiya və Su Təsərrüfatı ASC-nin Kənd Təsərrüfatı Nazirliyinə birləşdirilməsi düzgün olardı. Çünki bu qurum ölkədə aqrar siyasətin başında dayanır. Onun əsasını irraqasiya, su təsərrüfatının qurulması, münbit torpaq fondlarının yaradılması onlara subsidiyalar və s. təsir göstərilməsi, vətəndaşların kənd təsərrüfatı həyatında aktivləşdirmək dayanır. Əgər belədirsə, niyə bu qurum ayrıca fəaliyyət göstərməlidir?” .\nNazirlər səviyyəsində kadr dəyişikliyinə də münasibət bildirən Z.Oruc yaxın vaxtlarda analoji kadr dəyişikliyini proaqnozlaşdırmağın çətin olduğunu söylədi: “Çünki ölkə rəhbəri 2013-cü ildə prezident seçildikdən sonra noyabrda öz komandasını formalaşdırıb. Təbii ki, orada müəyyən dəyişikliklər var. Nəzərə alın ki, bir neçə qurumun rəhbəri dəyişib. Məsələn, Dini Qurumlarla İş üzrə Dövlət Komitəsinin rəhbəri dəyişdi. Bundan başqa Əli Əhmədov baş nazirin müavini, iki nazirliyə isə yeni şəxslər təyin olundu. Əslində prezidentin komandasının böyük bir hissəsində dəyişikliyin edildiyini deyə bilərik. Ən önəmli məsələ əvvəlki dövrdə vəzifədə çalışmış, yeni təyinat almış insanların daha böyük əzmlə çalışmaq və vətəndaşlar qarşısında öhdəliklərinin yerinə yetirilməsidir. Məsələn Dövləy Torpaq və Xətirəçəkmə Komitəsindən danışırıqsa, insan üçün ən önəmli o səlahiyyətin hansı dövlət qurum tərəfindən asılı olmayaraq onun şəffaf, operativ “ASAN xidmət” modelində çalışmasıdır. 400 mindən artıq insan evlərinin qanuni sənədləşməsini gözləyir. İnsan üçün önəmlidir ki, buna hansı qurum baxır, baxsın, onun yaşadığı yer üzrə sahibliyini təsdiq etsin. Həmin şəxs də yaşadığı yerə qeydiyyata düşə bilsin. Hesab edirəm ki, bu təyinatların, hökumət qurumları arasındakı birləşmələrin aparılmasının özəl mənası vətəndaşa, xalqa xidmətin yüksək səviyyədə aparılmasıdır”.


16 İyun 2019 10:17 (UTC+04:00)\nQoç - Neptun və Saturnun münasibətləri bir çox problemləri həll etməyə imkan verən gün vəd edir. Enerjili, qətiyyətli, inadkar olun. Çətinliklər sizi qorxutmasın. Qəfil, gözlənilməz və maraqlı təklif ala bilərsiniz, bu təklifə çox düşünmədən, vaxt itirmədən razılaşın. Uzaqdakı tanışlarla ünsiyyət üçün əlverişli gündür.\nSəfər və gəzintilər məsələhətdir. Yolda maraqlı tanışlıq baş tuta bilər. Tanımadığınız insanlarla ünsiyyətdə ehtiyatlı olun. Nüanslara, xırdalıqlara diqqət yetirin.\nBuğa - Yupiter və Sererarın münasibətləri uğurlu, xoş gün vəd edir. Faydalı işlərlə məşğul olun. Hansı işi ilk növbədə görərək başa çatdırmağı sizə intuisiyanız xəbər verəcək.\nYaxın ətrafınızdakı insanlarla münasibətləri rəvan və harmonik edin. Sizin dediklərinizə qulaq asır, mövqeyinizi nəzərə alırlar. Həyatınızda mühüm rol oynaya biləcək insanla görüş istisna deyil. Axşam saatlarını istirahətə həsr edin.\nƏkizlər - Lisiteya və Kallistonun münasibətləri ehtiyatlı davranmağınızı tələb edir. Özünüzə problemlər yaratmayın. Emosiyaları nəzarətdə saxlayın, səsinizi ucaltmayın, aqressiv olmayın. Dostlardan biri ilə münaqişə, sevdiyiniz insanla mübahisə istisna deyil. Həddən artıq tələbkar olmayın.\nMəişət problemlərinin həlli çətinləşir. Adi günlərdən fərqli olaraq, ən adi ev işləri belə, daha çox vaxt alır. Yardım almadığınız üçün sinirlənməyin. Bu gün qida rasionuna diqqət yetirin.\nXərçəng - Titaniya və Pasifenin münasibətləri əlverişli gün vəd edir. Diqqət və konsentrasiya tələb edən işlərdə uğur əldə edə bilərsiniz. Yeknəsəqlik sizi darıxdırmasın. Trivial məsələlərin həllində gözlənilməz çözüm tapın.\nSizə çox önəmli olan insandan xəbər ala bilərsiniz. Qəfil məlumat hadisələrin axarını dəyişəcək.\nYeni tərəfdaş, şərik, müttəfiq cəlb etmək və yeni planınıza inandırmaq istədiyiniz insanla ünsiyyət üçün münasib vaxtdır. Axşam saatlarında romantika istisna deyil.\nŞir - Titaniya və Qanimedin münasibətləri müəyyən problemli gün vəd edir. İntuisiyanız güclüdür. Məhz onun sayəsində ən çətin suallara cavab tapacaqsınız. Əks cins mənsubu ilə ünsiyyətdə çətinliklər yarana bilər.\nQız - Ariel və Mirandanın münasibətləri məhsuldar gün vəd edir. Bir sıra təxirəsalınmaz işləri görə bilərsiniz.\nAlış-veriş etmək, mühüm sənədləri imzalamaq, maliyyə və əmlak məsələlərini həll etmək olar. Maraqlı və faydalı məlumat alsanız, həmin informasiya ilə nə edəcəyinizi dəqiqləşdirin. Tədris və ya təhsildə yeni materialın əxz olunması ilə bağlı problemlər yarana bilər. Dostlarla ünsiyyət, köhnə tanışlarla təmaslar üçün əlverişli gündür. Şəxsi münasibətlərdə romantika xoş duyğular yaradacaq.\nTərəzi - Avropa və İonun münasibətləri çətin gün vəd edir. Hər şey istədiyiniz kimi deyil. Planları korrektə etmək, niyyətlərin reallaşmasında ləngimələrlə barışmaq məcburiyyəti yaranır. Şərtlər sizi mənəvi baxımdan hazır olmadığınız addımlar atmağa vadar etməsin. Sonradan peşman olacağınız sözlər deməyin. Planlaşdırılmamış xərclər mümkündür. İsrafçılığa yol verməyin, qənaətcil olun.\nƏqrəb - Makemake və Uranın münasibətləri uğurlu, düşərli gün vəd edir. Uğur əldə etməyinizə mane ola biləcək yeganə ünsür tənbəlliyinizdir. Gələcəklə bağlı planlar qurun, ətalətdən qurtulun. Təşkilati məsələləri həll edin. Ünsiyyətdə olacağınız insanlardan biri sayəsində yeni işgüzar perspektivlərə qovuşa bilərsiniz.\nOxatan - Merkuri və Veneranın münasibətləri problemlərin tam əksəriyyətinin kökündən həll edilə biləcəyi gün vəd edir. Diqqətli və ciddi olun. Hərəkətləriniz düşünülmüş, açıqlama və sözləriniz isə təmkinli olsun. Əvvəllər yarımçıq qalmış işi başa vurun. Yaxın ətrafınızdakı insanların öhdəsindən gələ bilmədiyi problemi həll edə bilərsiniz. Yeni tanışlara etibar etməyə tələsməyin. Onlardan biri qəsdən və ya təsadüfən ciddi problem yarada bilər. Təşəbbüskar olun, müzakirəyə yeni ideyalar çıxarın.\nOğlaq - Hiperion və Arielin münasibətləri yaxşı gün vəd edir. Problemlərin öhdəsindən rahatlıq və asanlıqla gələcək, məşğul olduğunuz işdən həzz alacaqsınız. İstənilən müşklün həllinə yaradıcı yanaşın. Uğur əldə olunması üçün fəaliyyət azadlığı gərəkdir. Bunu anlayırsınızsa, kimsəyə sizə təzyiq və ya təsir göstərməyə imkan verməyin.\nDolça - Fobos və Amalteyanın münasibətləri uğurlu gün vəd edir. Bir çox işləri xüsusi səy göstərmədən yerinə yetirəcək, yaxşı nəticələrə nail olacaqsınız. Planlardan birinin aktiv şəkildə həyata keçirilməsi üçün uyğun gündür. Nə zamansa kəsilmiş münasibətləri bərpa etmək şansı yaranıb. Əvvəllər yola getmədiyiniz insanla əlaqələr normallaşır. Maliyyə və əmlak məsələləri ilə bağlı anlaşılmazlıqlarla fikir ayrılıqları aradan qalxır, kompromiss həll tapılır. Ev üçün qeyri-adi, ekzotik əşya almaq olar.\nBalıqlar - Ay və Deymosun münasibətləri işgüzar baxımdan o qədər də rahat gün vəd etmir. Tənbəl və ətalətli olmayın, işlərlə məşğul olmamaq istəyindən qurtulun. Xırda səhvlər və yarımçıq işlərə yol verməyin. Məhz belə səhvlərlə yanlışlıqlar ciddi işin başa çatdırılmasına mane ola bilər. Yanınızda işinizi yoxlayan, səhvləri aradan qaldırmağa kömək edən insan varsa, əladır. Qeyri-rəsmi ünsiyyət, dostlarla görüş, romantik münasibətlər, dəvət alınan tədbirlərə qatılmaq üçün yaxşı gündür. Diqqət mərkəzində olacaqsınız və bu, xoşunuza gələcək.


İngilis dili öz mükəmməl tərkibi ilə dil kommunikasiyasının yaranmasında mühüm rol oynaya biləcək bir dildir. Ümumdünya kütləvi informasiya vasitələrinin dünyaya çatdırılmasında ingilis dilinin rolu əvəzsizdir. Bu dilin dünyanın bir çox ölkələrində ikinci dil kimi, qəbul olunması təsadüfi deyil. Məhz buna görə də ingilis dili fənni bir çox ölkələrdə olduğu kimi Azərbaycanda da tədris olunur. Xarici dilə yiyələnən şəxs bilavasitə beynəlxalq arenaya çıxaraq öz xalqının milli mənəvi dəyərlərini, qazandığı nailiyyətləri başqalarına çatdırmaq, onlarla həmin dildə fikir və təcrübə mübadiləsi aparmaq imkanı əldə edir. Xarici dil vasitəsilə müxtəlif xalqlarla ünsiyyət, yeni mədəniyyətlərlə tanışlıq şagirdin yüksək səviyyəli layiqli vətəndaş, yaradıcı və tənqidi düşünən şəxsiyyət kimi yetişməsində mühüm rol oynayır.\nQuruluşuna görə mürəkkəb sözlər aşağıdakı qruplara bölünür: 1) Yalnız sadə kökdən ibarət olan mürəkkəb sözlər: film-star.\nMürəkkəb sifətlər bəzən sərbəst birləşmələrə olduqca uyğun gəlir. Məsələn, "thread bare" isim və sifətdən ibarət olub mürəkkəb sifət əmələ gətirib. Bu söz "bare to the thread" sözünə olduqca yaxındır. İngilis dilində struktur baxımından sifət və feli sifətdən ibarət olan mürəkkəb sifətlər də geniş yayılıb. Məsələn, good-looking, smelling sözləri ayrı-ayrı sifət ola bilmirlər. Bu gün geniş aktuallıq kəsb edən xarici dil kurikulumu şagird, müəllim, valideyn və cəmiyyətin digər üzvləri üçün maraq doğuran konseptual bir sənəd olub xarici dil təliminin məqsədlərini, bu məqsədlərə nail olmaq üçün bütün fəaliyyətləri əhatə edir. Bu sənədin prinsiplərinə əsasən mürəkkəb sözlərin tədrisini 1.1.2.; 3.1.1. standartları vasitəsilə reallaşdırmaq mümkündür. Şagird oxuduğu və ya eşitdiyi mətndə tanış olduğu yeni sözləri seçir, quruluşlarına görə qruplaşdırır. Mürəkkəb sözləri müəyyənləşdirir. Onların hansı nitq hissəsinə aid olması, yaranma yolları, komponentləri və onlar arasında əlaqə elementlərini müəyyən edir. Növbəti mərhələ 4.1.1. standartını reallaşdırmaq yolu ilə mürəkkəb sözlərlə bağlı bilik və bacarıqlarını möhkəmlədir. Mürəkkəb sözləri məna və qrammatik cəhətdən əlaqələndirir, cümlələr qurur. Bu zaman müəllim müxtəlif tapşırıqlar (şifahi və yazılı təqdimat, test tapşırıqları, fərdi layihələr, praktiki tapşırıqlar, inşa, imla, esse və s.yazmaq yolu ilə) verə bilər. Dərsin bütün mərhələlərində şagirdin bilik və bacarıqları qiymətləndirilir. Müəllim məqsədinə uyğun olaraq standartlara və təlim nəticələrinə əsaslanan meyarların təsvir olunduğu cədvəldə qeydlər aparır.\nXarici dil kurikulumunun əsas xüsusiyyətlərindən biri də sözlərin tərcüməsinin birbaşa verilməsi yox, məhz kontekst daxilində verilməsidir. Yəni sözün məhz həmin dildə açıqlaması tələb olunur. Şagirdin yeni sözə yiyələnməsi məhz fəaliyyət prosesində baş verir. Mürəkkəb sözlərin də mətn daxilində öyrənilməsi həmin sözlərin struktur - semantik xüsusiyyətlərinin daha yaxşı qavranılmasında mühüm rol oynayır. Nabat ƏYYUBOVA,


Davamlı inkişaf və ekoloji sivilizasiya | Bakı Beynəlxalq Humanitar Forum\nIV Bakı Beynəlxalq Humanitar Forumunun “Davamlı inkişaf və ekoloji sivilizasiya” dəyirmi masasına Azərbaycan Respublikasının Prezidenti yanında Dövlət İdarəçilik Akademiyasının rektoru, akademik Urxan Ələkbərov (Azərbaycan), Nobel mükafatı laureatı, professor Robert Laflin (ABŞ), Nobel mükafatı laureatı, professor Corc Smut (ABŞ) və Estoniya Respublikasının sabiq Prezidenti, professor Arnold Rüütel həmsədrlik edirdilər.\n“Davamlı inkişaf və ekoloji sivilizasiya” dəyirmi masasında müzakirələr əsasən 3 istiqamətdə aparıldı:\nDaha sonra çıxış üçün söz cənab Corc Smuta verildi. Forumda iştirakından məmnunluğunu bildirən Nobel mükafatı laureatı dünyanın davamlı inkişafa doğru istiqamətlənməsinin mühüm əhəmiyyət kəsb etdiyini diqqətə çatdırdı. İnkişafın uzun zaman tələb etdiyini vurğulayan professor həm inkişaf etmiş, həm də inkişaf etməkdə olan ölkələrin ilk öncə davamlı inkişaf modelini seçməli olduqlarını önə çəkdi.\nÇıxış üçün söz alan professor Robert Laflin davamlı inkişafın bütün ölkələrdə ön planda olmasından söz açdı. Ekoloji sivilizasiyanın tərkib hissəsi kimi səmərəli idarəçilikdən bəhs edən natiq bu yanaşmanın vacibliyini xüsusi qeyd etdi. Professor bildirdi ki, ətraf mühiti qorumaq və yaşamaq üçün gözəl məkana çevirmək idarəçilik problemidir, bu problemin həlli isə bilik, səbir və diqqət tələb edir.\nDaha sonra “Ekoloji sivilizasiyaya transformasiya məqsədilə davamlı inkişafın səmərəli idarə edilməsi” istiqaməti üzrə müzakirələrə başlanıldı. Bu müzakirələrin moderatorları Regionların Davamlı İnkişafı üzrə Avropa Fondunun prezidenti Klod Eji (İsveç) və Türkiyə və Orta Şərq Dövlət İdarəçiliyi İnstitutunun Baş direktoru Aslan Onur Ender (Türkiyə) idi.\nProfessor Aslan Onur Ender söz alaraq ilk növbədə Forumun təşkilatçılarına minnətdarlığını bildirdi. Natiq “Davamlı inkişafda dövlət idarəçiliyi institutlarının rolu” haqqında məruzə ilə çıxış etdi. O bildirdi ki, dövlət idarəçilik institutları davamlı inkişaf üçün insan potensialının formalaşdırılmasında mühüm rol oynayırlar.\nDaha sonra akademik Urxan Ələkbərovun “Davamlı inkişaf və ekoloji sivilizasiya üçün səmərəli idarəçilik: Azərbaycandan öyrənilən dərslər” adlı məruzəsi dinlənildi. Məruzəçi davamlı inkişaf və ekoloji sivilizasiyanın əhəmiyyətindən danışaraq onun humanitar təhdidlərin qarşısının alınması üçün yeganə vasitə olduğunu diqqətə çatdırdı. Məruzəçi Dünya Bankı, BMT və digər beynəlxalq təşkilatlardan götürülmüş məlumatlara əsasən 2003-2013-cü illərdə Azərbaycanda adambaşına ÜDM-in artım tempini “Böyük Yeddilik” və “Böyük İyirmilik” ölkələri ilə müqayisə etdi və Azərbaycanın inkişaf tempinin bu ölkələri üstələdiyini nəzərə çatdırdı. Son 10 ildə ölkəmizdə davamlı inkişaf üçün iqtisadi baza yaradıldığını diqqətə çatdıran akademik hər enerji vahidinə düşən ÜDM istehsalı göstəricisinə əsasən Azərbaycanın həmən qruplara aid olan bir çox ölkələri üstələdiyinə diqqət yetirdi. Natiq məlumat verdi ki, Azərbaycan 2014-cü ildə Cini və Kuintil əmsallarına görə “Böyük İyirmilik” və “Böyük Yeddilik” ölkələrinin əksəriyyətini üstələmiş, yalnız Kanada, Almaniya kimi ölkələrdən geri qalmışdır. Çıxışının sonunda Urxan Ələkbərov qeyd etdi ki, bu uğurların səbəbi yalnız yaxşı idarəçilik və dövlət institutlarının, vətəndaş cəmiyyətinin və özəl sektorun fəaliyyətinin kombinasiyasıdır. Bu istiqamətdə Heydər Əliyev Fondunun, onun Prezidenti YUNESKO və İSESKO-nun xoş məramlı səfiri xanım Mehriban Əliyevanın fəaliyyəti olduqca əhəmiyyətlidir. Bu fəaliyyətin əsasında təhsil və biliyin durduğunu vurğulayan natiq Azərbaycanda davamlı inkişafın tədrisi və dərsliklərin hazırlanması ilə bağlı məlumatları da iştirakçıların diqqətinə çatdırdı.\nNövbəti məruzəçi Kanadanın Karlton Universitetinin dövlət siyasəti və idarəçiliyi kafedrasının professoru Lesli Pal oldu. O, ilk öncə Forumun, xüsusilə dəyirmi masanın təşkilatçılarına minnətdarlığını bildirdi. Məruzəçi davamlı inkişaf və yaxşı idarəçilik məsələsinə daha qlobal səviyyədə toxunaraq ekoloji sahədə yaxşı idarəçiliyin təşkili göstəricilərindən danışdı. Natiq bu baxımdan İqtisadi Əməkdaşlıq və İnkişaf Təşkilatının ekologiya və ətraf mühit sahəsində yaxşı idarəçilik standartlarının inkişafı cəhdini müsbət qiymətləndirdi və yaşıl inkişaf anlayışına toxundu. Məruzəçi İqtisadi Əməkdaşlıq və İnkişaf Təşkilatı tərəfindən qəbul olunmuş bir sıra sənədləri qeyd edərək onların əhəmiyyətini vurğuladı. O bildirdi ki, İqtisadi Əməkdaşlıq və İnkişaf Təşkilatının 34 üzvü olsa da, bu proqramlar digər beynəlxalq təşkilatları və üzv olmayan ölkələri də əhatə edir. Natiq davamlı inkişaf sahəsində yaxşı idarəçiliyə nail olmaq üçün sosial inkişafın, dövlətin müvafiq tənzimləyici siyasi xəttinin mövcudluğunun, vergi siyasətinin (məsələn, karbon vergisi) və innovasiyaların əhəmiyyətini vurğuladı, Azərbaycanın bu istiqamətdə uğurlu siyasətini qeyd etdi.\nMüzakirələrdə iştirak edən Ukrayna Prezidenti yanında Milli Dövlət İdarəçilik Akademiyasının prezidenti Yuri Kovbasyuk elmi-tədqiqatların mübadiləsinə şərait yaradan Forumun təşkili üçün öz təşəkkürünü bildirdi. O, XXI əsrdə qloballaşma dövrünün çağırışlarına toxunaraq onların sırasında beynəlxalq terrorizm, miqrasiya, yeni texnologiyaların inkişafı kimi qəliz problemləri və onların davamlı inkişaf ilə əlaqəsini qeyd etdi. Professor Yuri Kovbasiuk bildirdi ki, müasir dövrün çağırışları təkcə idarəçilik yanaşmasının dəyişilməsini deyil, həm də mədəni transformasiyanın baş verməsini tələb edir və bu baxımdan Forum olduqca əhəmiyyətlidir. Yuri Kovbasiuk liderliyə müasir dövlət qulluğu konteksində yanaşdığını vurğuladı.\nMüzakirələrdə iştirak edən Moskva Dövlət Beynəlxalq Münasibətlər İnstitutunun Təbiətdən istifadə və Ekologiya sahəsində Beynəlxalq Ümumi Problemlər kafedrasının müdiri Ruslan Əliyev təmsil etdiyi İnstitutun ekspertləri adından Forum iştirakçılarını salamladı və Forumun təşkilatçılarına minnətdarlığını bildirdi. Davamlı inkişafın üç əsas istiqaməti olan iqtisadiyyat, ekologiya və sosial sahəyə diqqəti cəlb edən natiq bu məsələlər içərisində əsas hərəkətverici qüvvənin insan potensialının olduğunu qeyd etdi. O, Moskva Dövlət Beynəlxalq Münasibətlər İnstitutunda yaradılmış kafedra çərçivəsində bu məsələlərin idarəedilməsi sahəsində mütəxəssislərin hazırlandığını bildirdi. Ruslan Əliyev ekoloji sahədə maarifləndirmənin və gələcək nəsillərin bu cəhətdən hazırlanmasının, tərbiyə edilməsinin iqtisadiyyatın inkişafında əsas məsələ olduğunu nəzərə çatdırdı.\nMövzu ətrafında müzakirələrə qatılan Hindistanın Fövqəladə Hallar üzrə Milli Xidmətinin təmsilçisi Müzəffər Əhməd də öz növbəsində Forumun təşkilatçılarına minnətdarlığını bildirdi. O, Hindistanda əhali, urbanizasiya, torpaqdan istifadənin planlaşdırılması, təbii fəlakətlər kimi problemlərdən və onların davamlı inkişaf ilə əlaqəsindən söz açdı. Məruzəçi bu problemlərin həllində həm ölkədaxili, həm də regional əməkdaşlığın əhəmiyyətini qeyd edərək bu işdə təkcə hökumət deyil, qeyri-hökumət təşkilatları, özəl sektor, vətəndaş cəmiyyətinin iştirakının da tələb olunduğunu nəzərə çatdırdı.\nTədbirdə çıxış edən Türkiyənin Ankara Universitetinin professoru Cemal Taluğ da təşkilatçılara təşəkkürünü çatdırdı. Professor müasir dünyada əhalinin sürətlə artıdığını qeyd edərək qidalanma və aclıq problemini ön plana çəkdi. O, urbanizasiyanın özü ilə birlikdə gətirdiyi problemlərdən danışaraq ucqar ərazilərdə yaşayan əhalinin azalması və əksəriyyətinin yaşlı olması, eləcə də əkinə yararlı torpaqların azalması, susuzluq kimi problemlərin ciddiliyinə diqqət çəkdi. O, bu problemlərin həlli üçün davamlı inkişafa olan ehtiyacı nəzərə çatdırdı və bu baxımdan kənd təsərrüfatının əhəmiyyətini də qeyd etdi.\nMüzakirələrdə iştirak edən Regionların Davamlı İnkişafı üzrə Avropa Fondunun (FEDRE) prezidenti Klod Eji təşkilatçılara təşəkkürünü bildirdi və rəhbərlik etdiyi təşkilat haqqında məlumat verdi. Natiq qlobal istiləşmə problemini ön plana çəkərək rəhbərlik etdiyi təşkilatın bu sahədə regional təşəbbüslərə dəstək verdiyini və Azərbaycanda texnoloji innovasiya, davamlı inkişaf, o cümlədən sənaye sahəsində baş verən dəyişiklikləri yüksək qiymətləndirdiyini vurğuladı.\nDiskussiyalarda İran nümayəndəsi, professor Əli Müctəhid Şəbüstəri çıxış edərək bu Forum münasibətilə Bakıda ikinci dəfə olmağından məmnunluğunu bildirdi. Professor ətraf mühitin üzləşdiyi böhranların kökünün texnologiya və etika ilə, bir sıra heyvan növlərinin nəslinin kəsilməsinin insanların ətraf mühit etikasına laqeydliyi ilə bağlı olduğunu bildirdi. Məruzəçi qeyd etdi ki, inkişaf etmiş ölkələrin ətraf mühitin çirklənməsində payı daha çoxdur, bununla yanaşı üçüncü dünya ölkələri bu səhvlərdən nəticə çıxarmaq və onları təkrarlamamaq üçün böyük şansa malikdirlər. Məruzəçi əhalinin ətraf mühitin mühafizəsi sahəsində maarifləndirilməsində vətəndaş cəmiyyətinin, qeyri-hökumət təşkilatlarının, medianın rolunu vurğuladı. Çıxışının sonunda məruzəçi bildirdi ki, inkişafın etik əsasları formalaşmadıqca davamlı inkişafa nail olmaq qeyri-mümkündür.\nFasilədən sonra “Davamlı inkişaf naminə insan potensialının formalaşdırılması” bölməsinin iclası açıq elan olundu. Bu müzakirələrin moderatorları ABŞ-ın Kolumbiya Universitetinin beynəlxalq münasibətlər və ictimaiyyətlə əlaqələr fakültəsinin professoru Con Lourens, İranın Təbriz Universitetinin rektoru Məhəmmədrza Pur Məhəmmədi, İtaliyanın Diplomatiya Festivalının baş katibi Corcio Bartolomuççi və Moldova Respublikasının Azərbaycan Respublikasındakı sabiq səfiri İon Robu idi.\nÇıxış üçün söz alan Məhəmmədrza Pur Məhəmmədi təşkilat komitəsinə öz təşəkkürünü bildirdi. Məruzəçi ətraf mühitin dayanıqlılığından danışarkən tullantıların azalması yox, tamamilə yox olması məsələsini ön plana çəkdi. O bildirdi ki, ekoloji sivilizasiya dəyişiklik üçün qlobal hərəkatdan başlayacaq. Alim qeyd etdi ki, biz ekoloji sivilizasiya yaratmaq və ya özünü məhv etməyə davam etmək arasında seçim etməliyik, indi seçim vaxtıdır və biz hamımız ətraf mühiti qorumaq üçün çalışmalıyıq.\nNövbəti məruzə ilə çıxış edən Diplomatiya Festivalının baş katibi Corcio Bartolomuççi Azərbaycan hökumətini bu tədbir münasibətilə təbrik etdi. Onun fikrincə, demokratiya və qloballaşma kimi davamlı inkişaf da dövrümüzün zəruri konsepsiyalarından biridir. O, bəzən davamlı inkişaf ilə ətraf mühitin yaxşı idarə edilməsi anlayışlarının qarışdırılmasını risk kimi qiymətləndirdi.\nMoldova Respublikasının Azərbaycan Respublikasındakı sabiq səfiri, professor İon Robu çıxış edərək Forumun yüksək səviyyədə təşkili üçün təşkilatçılara minnətdarlığını bildirdi. O, təbii ehtiyatları məhdud olan ölkələr, eləcə də Moldova üçün davamlı inkişafın aktual məsələ olduğunu qeyd etdi. Məruzəçi Moldova Parlamenti tərəfindən qəbul olunmuş “Moldova 2020” adlı Milli İnkişaf Strategiyasının realizasiya mərhələsində olduğunu qeyd etdi. Onun sözlərinə görə, bu Strategiya vasitəsilə Moldovada davamlı sosial-iqtisadi inkişafın əsası qoyulacaq və yoxsulluğun səviyyəsi aşağı düşəcək.\nMəruzə ilə çıxış edən Con Lourens qara qızılın insan potensialına çevrilməsi məsələsinə toxunaraq Prezident İlham Əliyevin Forumun açılışındakı nitqlərini xatırlatdı. O, təbii sərvət kimi enerjinin istifadəsindən deyil, insan, xüsusilə gənclərin enerjisindən bəhs edərək təhsil sahəsində gənclərə daha çox imkan yaradılmasının zəruriliyini qeyd etdi. Azərbaycanda qara qızılın insan potensialına çevrilməsi sahəsində görülən işlərdən danışan natiq azərbaycanlı gənclərin xarici ölkələrdə təhsil alması üçün yaradılan şəraiti, məşğulluğun artmasını vurğuladı. O bildirdi ki, təbii sərvətlərdən asılı olan ölkədən qara qızılı insan kapitalına çevirməyi bacaran ölkəyə çevrilən Azərbaycanın “Cənub-Cənub” əməkdaşlığı çərçivəsində özünü nümunə kimi təqdim etmək imkanı vardır.\nUkrayna Milli Aviasiya Universitetinin Beynəlxalq Münasibətlər İnstitutunun beynəlxalq hüquq kafedrasının professoru Arif Quliyev Forum çərçivəsində gündəlikdə duran vacib məsələlərin həllinə şərait yaradıldığı üçün təşkilatçılara minnətdarlığını bildirdi. O, Forumun 1993-cü il oktyabrın 3-də Heydər Əliyevin Azərbaycan Respublikasının Prezidenti seçildiyi tarixi günə təsadüf etdiyini tədbir iştirakçılarının diqqətinə çatdırdı. Professor torpaqlarının işğal olunmasına baxmayaraq, Azərbaycanın inkişaf yolu tutduğunu müsbət amil kimi qiymətləndirdi. Təbii ehtiyatlardan səmərəli istifadə məsələsinə diqqət çəkən məruzəçi BMT çərçivəsində qəbul olunmuş beynəlxalq sənədləri, o cümlədən Azərbaycanda Heydər Əliyev Fondunun ekoloji təhlükəsizlik və mədəni irsin qorunması sahəsində fəaliyyətini yüksək qiymətləndirdi Ekoloji təhlükəsizliyin təmin olunması sahəsində insanların maarifləndirilməsi, ekoloji mədəniyyətin tərbiyə edilməsi, yeni düşüncə tərzinin formalaşması kimi məsələlərin mühüm əhəmiyyət kəsb etdiyini deyən natiq bu sahədə müxtəlif ölkələrin təcrübəsinin öyrənilməsinin mühüm önəm daşıdığını vurğuladı.\nNövbəti məruzə ilə çıxış edən Rusiya Elmlər Akademiyasının müxbir üzvü, Rusiya Ekologiya Siyasəti Mərkəzinin prezidenti Vladimir Zaxarov Forumun təşkilatçılarına minnətdarlığını ifadə etdi. O, “İnkişafın müasir prioritetləri: iqtisadiyyat, ekologiya, mədəniyyət” mövzusunda çıxış edərək qeyd etdi ki, iqtisadiyyat, ekologiya və mədəniyyət məsələləri bir-biri ilə əlaqədə olduğu üçün məruzənin əsas qayəsini təşkil edirlər. O bildirdi ki, davamlı inkişaf, yaşıl iqtisadiyyat, ekologiya və mədəniyyət inkişafın yeni yollarının axtarışı məsələləridir. Sosial problemlər həll olunmadan ekoloji problemlərin həllinin qeyri-mümkün olduğunu deyən məruzəçi bu məsələlərin mərkəzində insanın dayandığını diqqətə çatdırdı. O qeyd etdi ki, davamlı inkişaf bütün dünyada yoxsulluğun aradan qaldırılmasından sonra mümükündür. Bu sahədə praktiki addımlara diqqəti cəlb edən məruzəçi onların sırasında davamlı inkişafa dair milli məruzələr, iqtisadiyyatın “ekologiyalaşdırılması”, davamlı inkişaf naminə hərəkat (sosial forum, davamlı inkişaf institutları, korporativ məsuliyyət), mədəniyyət məsələlərinə toxundu.\nMüzakirələrdə iştirak edən Təbiətdən istifadə və Ətraf Mühitin Ümumi problemləri Araşdırmalar Mərkəzinin prezidenti, Rusiya Federasiyasının nümayəndəsi Yelena Bazileva Forumun yüksək səviyyədə təşkili üçün minnətdarlığını bildirdi. O qeyd etdi ki, davamlı inkişafın əsas sütunları şəxsi inkişaf, iqtisadi inkişaf və ətraf mühitin mühafizəsidir. Rəhbərlik etdiyi qurumun təcrübəsindən danışaraq əsas məsələnin bu sahədə tələbələrə yüksək təhsil vermək olduğunu ifadə edən\nDaha sonra çıxış üçün söz Nevrologiya sahəsində fəlsəfə doktoru, İsveçrə nümayəndəsi Mari-Pyer Deiberə verildi. O, Forumda iştirak etməkdən şərəf duyduğunu ifadə etdi. Dr. Mari-Pyer Deiber Yer kürəsində insanın ən optimal şərtlərlə mövcudluğunu təmin etməyin vacibliyini və növbəti nəsillərin gələcəyini təmin etmək üçün müasir texnologiyaların mənfi təsirlərinə nəzarət etməyin zəruriliyini vurğuladı.\nMüzakirələrdə iştirak edən Azərbaycan Respublikasının Prezidenti yanında Dövlət İdarəçilik Akademiyasının Elmi təşkilat şöbəsinin müdiri Rəcəb Rəhimli qeyd etdi ki, ekoloji sivilizasiya bir sistem kimi başa düşülməlidir, ətraf mühitin çirklənməsi, təbii resurslardan istifadə isə bu sistemin alt sistemləridirlər. Davamlı inkişafın təmin olunmasında idarəetmə, xüsusilə kadrların idarə olunması məsələsini vurğulayan natiq iki cür kadrların hazırlanmasının zəruriliyini qeyd etdi: siyasi qərar qəbulu mexanizmini həyata keçirən kadrlar və dövlət qulluqçuları. O bildirdi ki, qərarların yerlərdə həyata keçirilməsi dövlət qulluqçuları vasitəsilə yerinə yetirilir və düzgün qəbul olunan qərarın xalqa yanlış çatdırılması onun geri dönüşünü də yanlış edər.\nÇıxış üçün söz alan professor Rövşən Xəlilov dəyirmi masa iştirakçılarını salamlayaraq davamlı inkişaf və insanın intellektual potensialının formalaşması məsələsinə toxundu. Müasir texnologiyaların davamlı inkişafa təsir mexanizmi və nanotexnologiyaların insan cəmiyyətində rolundan bəhs edən natiq dünyada nanotexnologiyalara böyük maddi vəsait ayrıldığını və bu sahənin sürətlə inkişaf etdiyini diqqətə çatdırdı. O vurğuladı ki, Azərbaycanda nanotexnologiya sahəsində nanofizika, nanokimya, nanobiologiya istiqamətləri üzrə kadr hazırlığına başlanılıb.\nFasilədən sonra akademik Urxan Ələkbərov “Davamlı inkişaf konsepsiyasının reallaşdırılmasında vətəndaş cəmiyyətinin və kütləvi informasiya vasitələrinin rolu” bölməsinin iclasını açıq elan etdi və sözü bölmənin moderatoru – “Earth” təşkilatının təsistiçisi və rəhbəri Kristos Zourosa (Yunanıstan) verdi.\nKristos Zouros Forumun iştirakçılarını salamladı və çıxışına Kimya üzrə Nobel mükafatı laureatı Keri Benks Mullisin Forum çərçivəsində istifadə etdiyi ifadə ilə başladı: “Üzləşdiyimiz ən böyük problem bizik”. Məruzəçi vurğuladı ki, qarşılaşdığımız əsas böhran dünyanı necə davamlı inkişafa transformasiya etməli olduğumuzu bilməməyimizdir. Natiq çıxış yolunun daha az istehlak etməyin üsullarını öyrənməkdə olduğunu bildirdi. O, nəzərə çatdırdı ki, təhsil sistemi beynəlxalq və yekcins olmadığı üçün təhsildən başlaya bilmərik, ən sadə şeylərdən başlamaq lazımdır. O, davamlı inkişafın digər yolunun kollektiv intellekt olduğunu və bu Forumun vəzifələrindən birinin bu prosesi başlatmaq olduğunu diqqətə çatdırdı.\nDaha sonra müzakirələrə qatılan Qırğız Respublikası Milli Elmlər Akademiyasının üzvü, Qırğız Xalq Assambleyasının sədri Bektemir Murzubrahimov Azərbaycanda xüsusilə ətraf mühitin idarəedilməsi sahəsində uğurlu siyasətin həyata keçirilməsini yüksək qiymətləndirərək keçirilən Forumun bunu təsdiqlədiyini qeyd etdi. Davamlı inkişaf və ekoloji təhlükəsizliyin bir-birindən ayrı mövcudluğunun mümkün olmadığını qeyd edən natiq hər bir ölkənin ekoloji mühitin ayrılmaz tərkib hissəsi olduğunu bildirdi.\nAzərbaycan Respublikasının Prezidenti yanında Dövlət İdarəçilik Akademiyanın kafedra müdiri Çingiz İsmayılov “Qeyri-hökumət təşkilatlarının davamlı inkişafın təmin edilməsində rolu” adlı məruzə ilə çıxış etdi. Dövlət idarəçiliyinin demokratik prinsiplərinin və vətəndaş cəmiyyətinin formalaşmasında QHT-lərin rolunu qeyd edən natiq onların fəaliyyətinin ictimai həyatın bütün sahələrini əhatə etdiyini bildirdi. Məruzəçi Azərbaycanda QHT-lərin inkişafına təsir göstərən fondlar sırasında Heydər Əliyev Fondunu, “IDEA” İctimai Birliyini, Azərbaycanın Mədəniyyət Fondunu, Gənclər Fondunu qeyd etdi. Prof. Çingiz İsmayılov ölkədə aparılan islahatların QHT-lərin fəaliyyətinə yeni implus verəcəyinə və ölkənin davamlı inkişafına böyük təsir göstərəcəklərinə ümidini ifadə etdi.\nMoskva Dövlət Beynəlxalq Münasibətlər İnstitutunun Təbiətdən istifadə və Ekologiya sahəsində Beynəlxalq Ümumi Problemlər kafedrasının dosenti Andrey Avramenko “Korporativ sosial məsuliyyətin ekoloji ölçüsü” adlı məruzə ilə çıxış etdi. Natiq bakalavr və magistr səviyyələrində davamlı inkişaf naminə təhsildə xüsusi proqramlarla yanaşı elmi fəaliyyətin və ekoloji maarifləndirmənin nəzərdə tutulduğunu iştirakçılarının diqqətinə çatdırdı. Korporativ sosial məsuliyyət anlayışından bəhs edən məruzəçi insan potensialı, ekoloji təhsil və ekoloji mədəniyyət məsələlərinə toxundu. Məruzəçi ekoloji etika, ekoloji politologiya, tarixi ekologiya, etnoekologiya kimi məsələlərin metodiki cəhətdən tədqiq edilməsinin vacibliyini vurğuladı.\nDaha sonra çıxış üçün söz Rusiya Elmlər Akademiyasının Ekologiya problemləri və Təkamül İnstitutunun baş elmi işçisi Valeriy Neronova verildi. O, Foruma dəvət olunduğu üçün öz minnətdarlığını bildirdi və bu cür Forumların keçirilməsinin vacibliyini vurğuladı.. Natiq 2013-cü ilin Rusiya Federasiyasında ətraf mühit ili elan olunması nəticəsində ətraf mühitin mühafizəsinə dair IV Ümumrusiya Qurultayının keçirilməsi haqqında məlumat verdi. Azərbaycan alimi Nizami Məmmədovun “Ekologiya və davamlı inkişaf” kitabının əhəmiyyətindən də danışan məruzəçi bildirdi ki, Azərbaycan bu gün Qafqaz üçün bir nümunədir. O təklif etdi ki, Azərbaycan Qafqazda ətraf mühitin mühafizəsinə dair Assosiasiyanın yaradılması təşəbbüsünü öz üzərinə götürsün.\nTədbirdə çıxış edən ABŞ-ın Purdue Universitetinin professoru Forumda iştirakından məmnunluğunu ifadə etdi. Professor dünyada aclıq, yoxsulluq, pis həyat şəraiti problemlərinə toxunaraq qeyd etdi ki, hər gün dünyada 21 min insan aclıqdan vəfat edir. Natiq hətta ABŞ-ın dünyanın ən böyük iqtisadiyyatına malik olmasına baxmayaraq, burada 49 milyon əhalinin yoxsul olduğunu diqqətə çatdırdı. O, hökumətin daha yaxşı fəaliyyət göstərməsi üçün insan potensialının inkişafı məsələsinə toxundu. Vətəndaş cəmiyyəti institutları kimi xeyriyyə təşkilatlarını, fondları qeyd edildi.\nMəruzə ilə çıxış edən Küveyt İdeal Ailə Cəmiyyətinin prezidenti və “SPMUDA Kuwait” QHT-nin xoşməramlı səfiri xanım Şeyxa Fariha Əl-Əhməd Əl-Cabir Əl-Sabah tədbir iştirakçılarını salamladı və Forumun əhəmiyyətini vurğulayaraq bildirdi ki, bu cür konfranslar insanın və bəşəriyyətin, xüsusilə qadın və uşaqların xeyri üçün əldə olunmuş nailiyyətlərin daha da inkişaf etdirilməsinə yol açır və bu sahədə uğurlu işlər həyata keçirirlər. O qeyd etdi ki, İslam dini qadının cəmiyyətin tən yarısı olduğunu və təhlükəsiz vətənin, dövlətin qurulması üçün uğurlu bir nəsil bəxş etdiyini buyurur. O, çıxışının sonunda Azərbaycan Respublikasına davamlı inkişaf və çiçəklənmə arzuladı.\nDəyirmi masanın həmsədri professor Robert Laflin yekun nitqində çıxış edən hər kəsə təşəkkür etdi.\nSonda hər üç bölmənin işini yekunlaşdıran akademik Urxan Ələkbərov məruzə və çıxışların yüksək səviyyədə keçdiyini qeyd edərək iştirakçılara öz təşəkkürünü bildirdi. Urxan Ələkbərov qeyd etdi ki, bütün iştirakçılar Azərbaycan Respublikasının Prezidenti İlham Əliyev cənablarına, Heydər Əliyev Fondu və onun Prezidenti Mehriban Əliyevaya, Fondun vitse-Prezidenti Leyla Əliyevaya və Dördüncü Bakı Beynəlxalq Humanitar Forumunun bütün təşkilatçılarına öz dərin minnətdarlıqlarını bildirirlər. Cənab Ələkbərov iştirakçılardan Bakı Beynəlxalq Humanitar Forumunun Bəyannaməsinin mətninə münasibətlərini bildirməyi xahiş etdi. Bəyannamə yekdilliklə qəbul edildi. Bununla da “Davamlı inkişaf və ekoloji sivilizasiya” dəyirmi masası öz işini başa vurdu.


Rusiyanın növbəti prezidenti kim olacaq? – Putinə alternativ axtarışı başlayıb\n17 Sentyabr 2016 - 02:49\nRusiyanın növbəti prezidenti kim olacaq? –Putinə alternativ axtarışı başlayıb\nRusiyada prezident seçkilərinə il yarım vaxt qalır, lakin 2018-ci ildən sonra Vladimir Putinin dövləti idarə etməyəcəyinin mümkünlüyü barəsində müzakirələr artıq başlayıb.\n“AzPolitika”nın məlumatına görə, ölkədən qovulmuş oliqarx Mixail Xodorkovski, ötən həftə Putinə rus xalqının dəstəkləyəcəyi alternativin tapılması çağırışı ilə yeni təşəbbüs irəli sürüb.\nYeni yaradılmış “Putinin yerinə” («Вместо Путина») adlı saytında başladılmış onlayn sorğuda Rusiya vətəndaşları 12 tanınmış rusiyalı siyasətçidən birini prezident kimi seçə bilərlər.\nNamizədləri Rusiya siyasəti üzrə ekspertlər və analitiklər müəyyənləşdiriblər, amma əgər internet istifadəçiləri istərlərsə, onda digər namizədlərin adlarını da irəli sürərlər.\nİsrailin “Haaretz” nəşrinin məlumatına görə, Xodorkovski söz verib ki, bu səsvermədə qalib gələn namizədin seçki kampaniyasını dəstəkləyəcək.\nSaytda yayımlanan videoçarxda deyilir ki, əsas məqsəd – əksəriyyətin düşündüyü kimi, Rusiyada Putini əvəz edə biləcək heç bir şəxsin olmaması barəsindəki fikirlərin yanlışlığını ortaya qoymaqdır.\nHal-hazırda saytda müxalifətin lideri hesab olunan vəkil və korrupsiyaya qarşı mübarizə aparan xarizmatik Aleksey Navalnı liderlik edir. 2013-cü ildən antiputin yürüşlərinə rəhbərlik etdikdən sonra Navalnı fırıldaqçılıqda ittiham edilərək, beş illik şərti həbslə cəzalandırılıb. Rusiyanın hüdudlarından kənarda bu məhkəmə prosesi siyasi məsələ hesab edilir.\nA.Navalnı, baş prokuror Yuri Çaykanın ailəsi ilə bağlı keçənilki araşdırmalar da daxil olmaqla, antikorrupsiya təhqiqatlarının nəticələrini dərc etməkdə davam edir. Amma bütün bunlara baxmayaraq, Navalnı seçkilərdə Putin ilə yarışacaq səviyyədə deyil. Bundan başqa, məhkəmə 2033-cü ilədək onun seçkilərdə namizədliyini irəli sürməsini yasaqlayıb. Ötən ay Navalnı onun işinə yenidən baxılması üçün Ali Məhkəməyə müracət edərək bildirib ki, əks halda o, seçkilərdə iştirak edə bilməyəcək.\nSaytdakı səsvermədə Navalnının arxasınca 2000-2011-ci illərdə Rusiya maliyyə naziri vəzifəsini tutmuş Aleksey Kudrin gəlir. Rusiya şərhçiləri Kudrini daha mötədil alternativ sayırlar. Çünki bu keçmiş yüksək vəzifəli məmur, Putinin ətrafına əl verə biləcək şəxsdir. Hakimiyyətin dəyişməsi halında özlərinə qarşı təhqiqat işlərinin başlamasından ehtiyatlanan Kreml elitası Kudrini məqbul hesab edir. Rusiyanın iqtisadiyyatının ağır vəziyyətində Kudrinin təcrübəsi üstünlük kimi qəbul olunur.\nA.Kudrin heç zaman Rusiyanın aparıcı hakim partiyası “Vahid Rusiya”ya daxil olmayıb və Navalnının işi də daxil olmaqla, siyasi təqibləri tənqid edib. Digər yandan Kudrinlə Putin Sankt-Peterburq meriyasında işlədikləri zamandan tanışdırlar. Onda Kudrin şəhərin meri Anatoli Sobçakın müavini idi. Bu ilin aprelində Putin deyib ki, Kudrin indinin özündə də onun məsləhətçisidir. Putin Kudrin haqqında söyləyib: “O, çox yaxşı mütəxəssisdir, əla ekspertdir. Əgər o, hər hansı problemin həllinə öz töhfəsini verirsə, niyə də olmasın?”\nSiyahının başında həmçinin Yekaterinburqun meri Yevgeni Rayzmanın və narkotiklərə qarşı mübarizə təşəbbüsü ilə məşhurlaşmış liberal “Yabloko” partiyasının üzvü Lev Şlosberqin adları da var.\nL.Şlosberq başından ciddi zədə alaraq hospitala yerləşdirilmiş, amma özünə gəlib, siyasi fəaliyyətinə geri dönmüşdü. Hərçənd ki, Şlosberq səsvermədə liderlər sırasındadır, ancaq saytda onun ünvanına neqativ antisemit şərhlər yazaraq, iddia edirlər ki, yəhudi Rusiyanı idarə edə bilməz.\nDigər namizədlər arasında Rusiyanın keçmiş prezidenti Boris Yeltsinin qızı Tatyana Yumaşovanın da adı var.\nRusiya prezidentinin mətbuat katibi Dmitri Peskov deyib ki, Xodorkovskinin ortalığa gətirdiyi məsələ Kremli maraqlandırmır.\nBelə görünür ki, saytda Putinə qarşı alternativ kimi adları çəkilən bir sıra namizədlər bundan xoşlanmayıblar. Ona görə ki, bir tərəfdən onlar istəməzlər adları Putinin rəqibi kimi hallansın, digər tərəfdən isə adlarının Mixail Xodorkovski ilə assosiasiya edilməsini də arzulamırlar. Məsələn, Navalnı bu layihəni şərh etməkdən imtina edib, siyasətçilərdən biri isə “RBK” telekanalından xahiş edib ki, şərhlər zamanı onun adı hallanmasın. Adı çəkilənlərdən biri isə jurnalistlərə təklif edib ki, elə görüntü versinlər ki, guya, onunla telefon əlaqəsi qura bilməyiblər.\nBaşqa tərəfdən isə Rusiya KİV-ləri keçən həftədən Vladimir Putinin hakimiyyətdən imtina edəcəyi və 2018-ci ildəki seçkilərdə namizədliyini verməyəcəyi ehtimalını müzakirə edirlər. “Bloomberg”-in baş redaktoru Con Mikletveytin 2018-ci ildə keçiriləcək prezident seçkilərində iştirakla əlaqədar ünvanlanmış sualına Putin belə cavab verib ki, hələlik bununla bağlı heç bir qərar verilməyib. Onu "gənc bir siyasətçi əvəz etməlidirmi" sualına isə Putin belə cavab verib: ”Bəli, əlbəttə. Demək istəyirəm ki, nəzərə alınmalıdır ki, gələcək lider kifayət qədər gənc, amma yetişmiş insan olmalıdır. Mən nəyə diqqət etmək istərdim? İstənilən halda biz artıq ölkənin gələcəyinin necə olacağını görməliyik. Mən “biz” deyəndə, həm özümü və həmçinin də mənim komandamın üzvlərini -hökuməti, prezident administrasiyasını nəzərdə tuturam”.\nMüsahibə 6 sentyabr tarixində Rusiya televiziyası ilə göstərilib, tam mətn isə Kremlin saytına yerləşdirilib. Bu isə öz növbəsində Putin və onun ətrafının yeni, lakin adı hələlik məlum olmayan xələf hazırlamaları barəsində çoxsaylı şayiələr yaradır.


“Qarşıdakı hər dəqiqə bizim üçün qızıl dəyərindədir” - Futbol info\nSaat: 13:19 Tarix: 22/12/2021 13:19\nFutzal üzrə Avropa çempionatının final mərhələsinə hazırlaşan Azərbaycan millisi Ukrayna yığması ilə 2 yoxlama oyunu keçirdi.\nFutbolinfo.az xəbər verir ki, millimizin baş məşqçisi Joze Alesio Da Silva həm komandanın durumunu, həm də qarşıdakı hazırlıq planı barədə federasiyanın rəsmi saytına müsahibə verib.\nHər iki oyun haqda matç bitdikdən sonra açıqlama vermisiniz. Soyuq başla daha hansı məqamları qeyd etmək istərdiniz?\nNəticələr ürəkaçan olmasa da, oyunlar xeyrimizə oldu. Sonuncu dəfə apreldə rəsmi oyun keçirmişdik. Sonrakı 7 ayda komandaya bir araya toplanmamışdı. Əlbəttə, az müddət deyil. Oyundan əvvəl tam heyətlə 6 məşq keçdik. Ölkə xaricində çıxış edən futzalçılarımız dekabrın 14-də Bakıya gəldilər. Çünki klubları ilə oyunları var idi. 6 məşq elə də yüksək göstərici deyil. Nəzərə alın ki, xarici klublarda çıxış edən futzalçılarımız hər biri fərqli baş məşqçinin rəhbərliyi altında fərqli üslubda oynayırlar. Onları yenidən öz sistemimizə qaytarmaq, standart vəziyyətlər zamanı tapşırıqların icrasını mənimsəmək xeyli məşq istəyir. Oyunlar göstərdi ki, çox işləməliyik. Düzdür, ilk oyunla müqayisədə ikinci matçın 1-ci hissəsində nisbətən yaxşı oynadıq. Ancaq bu, yetərli deyil. Rəqibimiz də Avropanın güclü komandalarından biridir. Üstəlik, onlar bizimlə oyuna qədər İspaniya və Rumıniya yığmaları ilə üst-üstə 4 oyun keçirmişdilər.\nHansı səhvlər həlledici oldu?\nHəm müdafiədə, həm də hücum planında səhvlərə yol verdik. Futzalçılar fərdi oyuna daha çox meyl edirdilər. Halbuki biz kollektiv şəkildə tapşırıqları yerinə yetirməli idik. Oyunun gedişində kollektiv oyunumuz alınmadı. Buna görə də fərdi oyuna üstünlük verdilər, nəticədə səhvlər bir-birini təkrarladı. Oyun intizamını itirdik. Ramiz Çovdarov ikinci oyuna zədəli çıxmışdı. Rövşəni də bu səbəbdən tez əvəzlədik.\nFutzalçılara demişdim ki, hakimlərlə danışmayın. Hətta ilk matçda Bolinyaya tapşırdım ki, ehtiyatlı ol. Amma sonrası göz qabağındadır. Paltardəyişmə otağında da ilk tapşırıqlarımdan biri bu olurdu. Ancaq meydanda emosiyaları idarə etmək bir qədər çətin olur. Bəzən nəzarəti itirirsən… Hətta oyunun bir epizodunda Rizvan qapıçı formasında meydanda olduğu halda İsa heç kimə demədən oyuna çıxdı və meydanda eyni vaxtda 6 futzalçımız oldu. Bunlar tələskənliyin nəticəsidir. Həm də tam hazır olmayanda bu cür səhvlərdən qaça bilmirsən.\nBu nəticələr sizin üçün nə dəcərədə gözlənilən idi?\nGəzlənilməz oldu. Problemlərin olacağını bilirdim. Çünki uzun müddət idi oynamırdıq, buna görə də səhvlərdən qaça bilməyəcəyimizi düşünürdüm. Oyundan sonra uşaqlara bundan nəticə çıxarmalı olduğumuzu dedim. Məğlub olsaq da, hər iki görüş xeyrimizə oldu. Səhvlərimizi gördük, final mərhələsinə qədər bunu aradan qaldırmalıyıq. Futzal elə oyundur ki, taktiki tapşırıqları mənimsəmək üçün gərək mütəmadi oynayasan.\nYanvardakı hazırlıq planı necədir?\nUşaqlara dedim bu oyunu unudun. Qarşıdakı hər dəqiqə bizim üçün qızıl dəyərindədir. Yerli oyunçular yanvarın 5-də hazırlığa başlayacaq. Legionerlərimiz isə yanvarın 7-8-də gələcəklər. Çünki klublarında oyunlar var, ondan sonra bizə qoşulacaqlar. Niderlanda yollanmazdan əvvəl də bir yoxlama oyunu keçirəcəyik. Belçika millisi ilə matçda nə qədər hazır olduğumuzu görəcəyik.\nToplanış zamanı bu heyətə əlvələr olacaq?\nEduardo Borgez zədəli olduğuna görə bu toplanışda iştirak edə bilmirdi. Hazırda müalicə olunur. Ümid edirəm ki, həmin vaxta qədər sağalacaq və komandaya qoşulacaq. Əsas odur ki, digər futzalçılarımız da zədəsiz oyunlar keçirsinlər və son hazırlıq mərhələsinə tam heyətlə qatıla bilək.


MM komitə sədri: “Uğurların təməlində Prezidentin rəhbərliyi ilə həyata keçirilən iqtisadi strategiya dayanır” – SumqayitXeber.Com\nMM komitə sədri: “Uğurların təməlində Prezidentin rəhbərliyi ilə həyata keçirilən iqtisadi strategiya dayanır”\nYanvar 14, 21:56 • 214\n“Azərbaycanda 2021-ci ildə iqtisadi artımın 5 faizdən çox, qeyri-neft iqtisadiyyatımızda artımın isə 7,2 faiz olması xüsusilə müharibədən çıxmış ölkə üçün çox gözəl göstəricidir”.\nBunu APA-ya açıqlamasında Milli Məclisin İqtisadi siyasət, sənaye və sahibkarlıq komitəsinin sədri Tahir Mirkişili bildirib.\nT. Mirkişili deyib ki, ötən il ümumi sənaye istehsalımız 5 faizdən çox, qeyri-neft sənayemiz 20 faizə yaxın artıb: “Azərbaycan Prezidenti İlham Əliyevin yerli televiziya kanallarına müsahibəsində də qeyd etdiyi kimi, bu, dünya miqyasında bəlkə də ən yüksək göstəricidir. Çünki biz neft amilini kənara qoysaq, real iqtisadi və sənaye artımı məhz bu rəqəmdə özünü əks etdirir. Digər tərəfdən, keçən il böyük xərclərimizin olmasına, Qarabağ və Şərqi Zəngəzur bölgələrində və ölkəmizin digər yerlərində investisiya proqramının tam icra edilməsinə baxmayaraq, valyuta ehtiyatlarımız da 2,5 milyard dollar artıb. O da nəzərə alınmalıdır ki, qeyri-neft ixracımız 40 faizdən çox artıb. Bu, imkan verir ki, biz valyutanı təkcə neft-qaz hesabına yox, eyni zamanda, digər məhsullar hesabına ölkəmizə gətirək. Ölkədə əhalinin, tələbatın, daxili istehlakın artması ilə paralel qeyri-neft ixracının artması böyük nailiyyətdir. Yeri gəlmişkən, dövlət başçısının da hökumətə ümumi göstərişi ondan ibarətdir ki, valyuta ehtiyatlarının azalmasına imkan verməməliyik. Çünki bu, bizə iqtisadi müstəqillik verir və iqtisadi müstəqillik olmadan, siyasi müstəqillikdən danışmaq mümkün deyil”.\nParlamentin komitə sədri nəzərə çatdırıb ki, 2021-ci ilin yekunlarına əsasən, ixrac idxalı böyük dərəcədə üstələyib və müsbət saldo 10 milyard dollardan çoxdur: “İlk növbədə manatın sabit qalmasına bunun ən böyük təsiri var. Manatın uzun illər sabit olmasından isə həm əhali faydalanır, həm də manata inam böyük dərəcədə artıb. Eyni zamanda investorlar da milli valyutanın sabit olduğunu görürlər. Bu uğurların təməlində isə Prezident İlham Əliyevin rəhbərliyi ilə həyata keçirilən uzunmüddətli iqtisadi strategiya dayanır”.\nT. Mirkişili qeyd edib ki, keçən ildə əldə edilmiş nailiyyətlər hesabına 2022-ci ilin dövlət büdcəsi Azərbaycanın müstəqillik tarixində ən böyük büdcə olacaq. Büdcə xərcləri təxminən 30 milyard manata çatacaq: “Bu il həm azad olunmuş torpaqlarda investisiya layihələri icra ediləcək, həm də ölkəmizin bütün yerlərində islahatlar davam etdiriləcək. Bu islahatların nəticələri də göz önündədir. Təkcə vergi orqanları keçən il proqnozdan əlavə təqribən 1,4 milyard manat vəsait yığa biliblər. Sahibkarlar artıq yeni, şəffaf münasibətlər qaydalarına öyrəşiblər və bunu alqışlayırlar”.\nParlamentin komitə sədri Prezident İlham Əliyevin rəhbərliyi ilə həyata keçirilən iqtisadi və sosial siyasət bir-birini tamamladığını vurğulayıb: “2022-ci ildə iqtisadiyyatımızın 4%-ə yaxın artması proqnozlaşdırılır. İşğaldan azad olunmuş ərazilərin də reinteqrasiyası iqtisadi artımın daha sürətlənməsi üçün münbit şərait yaradacaq. Aparılan islahatlar və onun nəticəsində yaranan əlavə iqtisadi imkanlar növbəti illərdə də dövlətin sosial siyasətinin daha da güclənməsi üçün mühüm maliyyə mənbəyi rolunu oynayacaq. Həyata keçirilən siyasətin mərkəzində insan amili olduğu üçün daim sosial sahəyə xüsusi diqqət göstərilir. Həm maaşların, pensiyaların, təqaüdlərin qaldırılması, həm də sosial obyektlərin yaradılması, şəhid ailələrinə, keçmiş məcburi köçkünlərə diqqətin göstərilməsi kimi sosial paket imkan verirdi ki, biz iqtisadi islahatları uğurla həyata keçirək”.\nT. Mirkişili dünyada taxılın, buğdanın qiyməti kəskin artması fonunda Azərbaycanda geniş sosial paketin həyata keçirildiyini, yalnız bundan sonra ölkədə çörəyin qiymətinin real bazar qiymətinə uyğunlaşdırıldığını da xatırladıb: “Azərbaycanın əsas buğda təchizatçı Rusiyadır, ən ucuz buğdanı bu ölkədən alırıq. Rusiyada da həm qiymətlər, həm də ixrac rüsumları artıb. Digər tərəfdən, biz təqribən 3,3 – 3,4 milyon ton buğda istehlak edirik. Bundan cəmi 2 milyon ton Azərbaycanda istehsal edilir. Eyni zamanda Azərbaycanda adambaşına düşən torpaq sahəsi qonşu ölkələrə və bir çox ölkələrə nisbətdə daha azdır. O da nəzərə alınmalıdır ki, uzun illər ərazimizin 20 faizi işğal altında idi, ərazimizin bir hissəsi iqlimə görə, torpağın keyfiyyətinə görə kənd təsərrüfatı üçün yararsızdır. Sözsüz ki, yerli istehsalı ilk növbədə məhsuldarlıq hesabına artırmağa çalışmalıyıq. Çünki bu gün taxılçılıqda məhsuldarlıq 32 sentner, yəni 3,2 tondur. Əgər bu rəqəm 4 tona, 4,5 tona çatsa, bu, mümkündür, çünki iri fermer təsərrüfatlarının bəzilərində 7 tondur, bəzilərində 6 tondur. Ancaq mövcud reallıqda çörəyin qiymətini süni şəkildə əvvəlki səviyyədə saxlamaq mümkün olmazdı. Prezident İlham Əliyevin rəhbərliyi ilə həyata keçirilən iqtisadi və sosial siyasətin mərkəzində isə insan amili dayandığı üçün öncə məhz sosial paket həyata keçirildi, minimum əməkhaqqı 20 faiz, minimum pensiya 20 faiz, təqaüdlər, sosial müavinətlər artırıldı. Ümumi həcmi 1,5 milyard manat olan bu sosial paketin əhatə dairəsi 2 milyon insandan çoxdur. Bu da çörəyin qiymətinin qalxmasının təzminatı kimi qiymətləndirilə bilər və bu addım birinci dəfə deyil atılır. Həm də ölkəmizdə müntəzəm olaraq maaşlar qaldırılır, insanların sosial rifahının yaxşılaşdırılması üçün kompleks tədbirlər görülür. Maaşların və təqaüdlərin artırılması bunun bir hissəsidir. Paralel olaraq dövlət başçısının tapşırığına uyğun olaraq dövlət orqanlarının tənzimləyici rolu da gücləndirilir ki, süni qiymət artımı, möhtəkirlik olmasın. Bir sözlə, vergi orqanları proqnozdan 1,4 milyard manat vəsait artıq toplanması fonunda 1,5 milyard manatlıq sosial paket dərhal təmin edildi, əlavə yığılmış bütün vəsait yalnız sosial layihələrə istiqamətləndirildi. Ümumilikdə bu il 30 milyard manata çatacaq büdcə xərclərinin təqribən 14 milyard manatı sosial yönümlü xərclər olacaq. Bu, bir daha Prezident İlham Əliyevin sosial sahəyə nə qədər böyük önəm verdiyini təsdiqləyir”.


Nazirin işdən qovduğu polislə görüntüləri yayılan Pərvin əyləncəsindən qalmadı -\nNazirin işdən qovduğu polislə görüntüləri yayılan Pərvin əyləncəsindən qalmadı\n0\tNoyabr 29, 2019 11:03 səhər\nAktrisa Pərvin Abıyeva ilə görüntüləri yayılan polis əməkdaşı xidmətdən xaric edilməsi ilə bağlı xəbər vermişdik. Open.az xəbər verir ki, Pərvin səmimi görüntülərinin yayıldığı eks polislə bağlı gündəm xəbərlərə heç bir reaksiya verməyib.\nƏksinə aktrisa öz “İnstagram” hesabında dostuyla getdiyi restoranlardan birində videosunu paylaşıb.\nOnun yayılan xəbərlərə heç bir reaksiya verməməsi isə diqqətləri cəlb edib.\nXatırladaq ki, Murad Abdullayev polisin nüfuzuna xələl gətirdiyinə görə Daxili İşlər nazirinin əmri ilə xidmətdən xaric edilib.\nAktrisa Pərvin Abıyeva ilə görüntüləri yayılan polis əməkdaşı xidmətdən xaric edilib. “Qafqazinfo” xəbər verir ki, Daxili İşlər Nazirliyinin Mətbuat Xidmətindən APA-ya bildirilib ki, bir neçə gün öncə bəzi xəbər saytlarında və sosial şəbəkələrdə təmtəraqla keçirilən ad günündən videogörüntülər paylaşılıb: ““Bu da aktrisa Pərvin Abıyevanın paqonlu sevgilisi” başlığı ilə yayılan həmin görüntülərdə üzərində polis geyim forması və atributları əks olunmuş tort, habelə məclisdə polis əməkdaşına yaraşmayan çılğın hərəkətlər diqqət çəkir. DİN rəhbərliyinin göstərişi ilə dərhal müvafiq araşdırmalar aparılıb və ad günü qeyd edilən şəxsin Sumqayıt Şəhər Polis İdarəsinin əməkdaşı, polis leytenantı Murad Abdullayev olduğu müəyyən edilib. O da məlum olub ki, həmin şəxsin xidməti fəaliyyəti də qeyri qənaətbəxşdir”. Məlumatda həmçinin qeyd olunur ki, “Polis haqqında” Qanunun və “DİN” əməkdaşlarının etik davranış kodeksi”nin müvafiq maddələrinin tələblərini pozaraq dəbdəbəli eyş-işrət məclisi təşkil etməklə müəmmalı həyat tərzi keçirən şəxslərlə birlikdə doğum gününü qeyd edərkən daxili işlər orqanları əməkdaşı olmasını xüsusi qabartdığına, etdiyi polis adına yaraşmayan çılğın hərəkətlərinin yanındakılar tərəfindən qeydə alınaraq internet resurslarında yayılması ilə nəticələndiyinə, bununla da polisin nüfuzuna xələl gətirdiyinə görə Murad Abdullayev Daxili İşlər nazirinin əmri ilə xidmətdən xaric edilib. Qeyd edək ki, Murad Abdullayev bir neçə aydır ki, aktrisa Pərvin Abıyeva ilə sevgilidir.


Bu sözləri Türk Şurası ölkələrinin informasiya və media üzrə məsul rəsmilərinin Ağdama səfəri zamanı jurnalistlərə açıqlamasında Türkiyə Prezidenti Administrasiyasının Kommunikasiya İdarəsinin sədri Fahrettin Altun deyib. O bildirib ki, bu qələbə Azərbaycan, bölgə və Türkiyə üçün böyük bir zəfərdir: “30 illik işğal sona çatdı. Prezident İlham Əliyevin qətiyyətli mövqeyi nəticəsində işğal aradan qaldırıldı və bölgə azad edildi. Prezidentimiz Rəcəb Tayyib Ərdoğanın rəhbərliyi ilə Türkiyə bu haqlı mübarizədə Azərbaycana dəstək verdi. Bu gün bunun qürurunu yenidən burada yaşadıq”.\n“Bütün gücümüzlə azərbaycanlı qardaşlarımızın yanındayıq”\nFahrettin Altun Ağdamda gördüyü erməni vəhşiliyindən bəhs edərək deyib: “Buradakı zülmü, əziyyəti və barbarlığı gördük. Bu, bənzəri olmayan bir barbarlıqdır. Burada barbarlıq olan zaman dünyanın, beynəlxalq təşkilatların necə ikiüzlü bir mövqe sərgilədiyini də gördük. Baxın, burada mədəniyyət abidələri tar-mar edilib. Amma özünü dünyanın mədəniyyət abidələrini qorumaq məsuliyyəti daşıyan qurumlardan heç bir səs çıxmayıb. Mən buradan UNESCO başda olmaqla bütün beynəlxalq təşkilatlara səslənərək bildirmək istəyirəm ki, ikili standartları kənara qoysunlar. Burada barbarlıq həyata keçirilib, mədəniyyət abidələri məhv edilib. Bu abidələr, əslində, türklüyün və İslamın izlərini itirmək üçün məhv edilib. Amma bunu bacarmadılar, bacara bilməyəcəklər. Çünki bu torpaqlar türklərin, İslamın torpaqlarıdır.\nTürkiyə Prezidenti Administrasiyasının rəsmisi işğaldan azad edilən torpaqların yenidən bərpa ediləcəyini vurğulayıb: “Bu ərazilər yenidən bərpa olunacaq. Türkiyə dövlət və özəl qurumları ilə bu ərazilərin bərpasında iştirak edəcək. Türkiyə Prezidenti Rəcəb Tayyib Ərdoğan Bakıya səfəri zamanı dedi ki, biz bölgənin sülh göyərçinləri olmaq istəyirik. Eyni zamanda, bir daha belə işğala imkan verməyəcəyimizi göstərdik. Ağdam da, Şuşa da, işğaldan azad edilən digər ərazilər də bərpa ediləcək, inkişaf edəcək, dünyanın cazibə mərkəzlərindən birinə çevriləcək. Biz bu yöndə bütün gücümüzlə azərbaycanlı qardaşlarımızın yanındayıq. İnşallah, birlikdə bu ərazilərin bərpasını, inkişafını təmin edəcəyik”.\n“Özbəkistan öz köməyini təklif edib”\nBu gün biz Ağdamda böyük dağıntıların şahidi olduq. Burada hər şey – bütün infrastruktur, evlər tamamilə dağıdılıb. Bütün dünya, beynəlxalq ictimaiyyət buna diqqət yönəltməlidir.\nBunu isə Ağdamda səfərdə olan Özbəkistan Prezidenti Administrasiyası yanında İnformasiya və Kütləvi Kommunikasiya Agentliyinin direktoru Asadjon Xojayev deyib.\nO bildirib ki, Azərbaycan hazırda inkişafının yeni mərhələsinə qədəm qoyub: “İndi qarşıda quruculuqla bağlı böyük işlər durur. Türk Şurasına üzv ölkələr işğaldan azad olunmuş ərazilərin bərpasında iştirak etməlidir. Özbəkistan artıq quruculuq və infrastrukturun bərpası üçün öz köməyini təklif edib. Biz hazırda mütəxəssislərlə birgə bərpasında iştirak edəcəyimiz obyektləri müəyyənləşdiririk. Bizim inşaatçılar bu ərazilərdə obyektlərin bərpasında iştirak edəcək. Məndə olan məlumata görə, Özbəkistan bir məktəbin tikintisini həyata keçirərək Azərbaycan xalqına hədiyyə edəcək. Ən başlıcası, bu torpaqlara sülhün qayıtmasıdır”.\nTürk Şurasının biznes-forumu keçirəcək\n44 gün davam edən Vətən müharibəsi zamanı Türk Şurası hər zaman Azərbaycanı dəstəkləyib, üzv dövlətlər adından bəyanatlar verilib: “Müharibədən sonra da Qaradağda həyata keçiriləcək quruculuq işlərində də Türk Şurasına üzv dövlətlər dəstəklərini əsirgəməyəcəklərini bildiriblər.\nBu sözləri Türk Şurası Baş katibinin müavini Qismət Gözəlov bildirib.\nO, diqqətə çatdırıb ki, aprelin sonunda Türk Şurası çərçivəsində biznes-forumun keçirilməsi nəzərdə tutulur. Məqsəd üzv ölkələrin iş adamlarını bir araya gətirmək, Azərbaycanın işğaldan azad olunmuş ərazilərində infrastruktur layihələrinin həyata keçirilməsində yaxından iştirak etməkdir.


Moşe Dayan — Vikipediya\nivr. משה דיין\nİsrail Silahlı Qüvvələrinin Baş Qərargah rəisi[d]\n7 dekabr 1953 — 1958\nİsrailin kənd təsərrüfatı və kənd inkişafı naziri[d]\n17 dekabr 1959 — 4 noyabr 1964\nİsrailin müdafiə naziri[d]\n5 iyun 1967 — 3 iyun 1974\n30 noyabr 1959 — 16 oktyabr 1981\nİsrailin xarici işlər naziri[d]\n20 iyun 1977 — 23 oktyabr 1979\n16 oktyabr 1981 (66 yaşında)\nTəl-Əviv . İsrail\nxərçəng xəstəliyi, kolorektal xərçəng, ürək tutması\nİsrail Əmək Partiyası (1968, 1969),\nHaqana, İsrail Silahlı Qüvvələri\nMoshe Dayan (ivr. משה דיין; 20 may 1915 – 16 oktyabr 1981) — İsrail hərb və dövlət xadimi.\nMoşe Dayan Fələstində yəhudi kəndində doğulmuş və bütün gəncliyini öz kəndlərini ərəblərdən qorumaqda, sonra isə partizan müharibəsində keçirmişdi. Moşe Dayan XX əsrin 30-cu illərin ortalarında ingilis batalyonlarında sərt təcrübə məktəbi keçmişdir. İkinci dünya müharibəsində ingilis ordusunda iştirak edərkən binokluna dəyən güllə nəticəsində bir gözünü itirmişdi.\nMoşe Dayan 1948-ci il yanvarın 10-da ərəb azadlıq ordusu yarandı. Lakin yəhudilər o zaman David Ben Qurionun başçılığı ilə daha sıx birləşmiş qüvvə idilər. Bu qüvvələr arasında gərginlik son həddə çatdı. Yəhudi hərbi dəstələrinin məqsədi terror yoluyla özlərinə həyat sahəsi əldə etmək idi. Bunu görüb qonşu ərəb dövlətləri Fələstindəki yəhudi icmalarını ləğv etmək üçün Transiordaniya kralı Abdulla ibn Hüseynin başçılığı ilə hərəkətə gəldilər. Yəhudilərin 10 təyyarəsi, 109 tankı, 1 tank batalyonu və minomyotçuları, ərəblərin isə 50 təyyarəsi, 50 tankı, 147 topu vardı.\nGeneral Dayanın hərbi istedadı nəhayət, üçüncü ərəb-israil müharibəsində özünü parlaq şəkildə göstərdi. Bu zaman hərbi nazir işləyən Moşe Dayan İsrail hərbi əməliyyatlarının taktiki və strateji planlarının yaradıcısı idi. 5-10 iyun 1967-ci ildə baş verən altı günlük müharibədə yəhudilər həm Suriya, həm Misir, həm də İordaniya ərəblərini məğlub etdilər. Nəhayət, 1973-cü ilin 6-24 oktyabr müharibəsində Moşe Dayanın başçılıq etdiyi diviziyalar dördüncü dəfə qonşu ərəb dövlətlərini diz çökdürdü və Sinay yarımadası ilə Holan təpələrini ələ keçirdi. İsrail ərazisi indiki şəklini aldı və təkgöz Moşe Dayan yəhudi peşəkar hərbçiliyinin rəmzi və yəhudilərin milli qəhrəmanı oldu.\nMənbə — "https://az.wikipedia.org/w/index.php?title=Moşe_Dayan&oldid=5514382"


Onu çürükləmək üçün 4 Ata Günü Brunch Fikirləri - Yemək - 2021\nOnu çürükləmək üçün Ultimate Ata Günü Brunch Menyu\nBabalar, Ata günü çox şey gözləməyə meyl etmirlər (heç olmasa bizimkilər belə deyillər), amma bizə qayğı göstərdiyimizi göstərmək üçün bir yola ehtiyacımız var. Bəli, biz onları hədiyyələrlə bəxş edirik (həqiqətən nə istədiyini anlaya biləcəyimiz zaman), amma bəzən bir ailənin bir araya gəlməsi onlara bir az da olsa sevgi göstərmək üçün ən yaxşı yoldur. Çünki baba bir anda hamını eyni otaqda qəbul edir?\nBir Ata Günü shindig yeməyinizlə tamamlanmadığı üçün, bütün ailənin sevəcəyi yeməklər ilə bir bostan atın (pancake daxil). Atalar günü və ikinci yardım üçün geri qayıdan ailənin qalan reseptləri ilə hazırlanan şənlik Atalar Günü bişirmə fikirlərini yaxşılaşdırdıq. Atalar Günü bənövşəyi üçün dəqiq nə etməli olduğunuzu görmək üçün diyirləyin. Rekord üçün bu il 17 iyun Bazar günüdür.\nÜzmək üçün: Bubbly Şampan Punch\nHeç bir bişirmə kokteyl olmadan tamamlanmır və bu işıqlı, şirəli şampan punchu əvvəlcədən hazırlana bilər, beləliklə son dəqiqə təlaş yoxdur. Əgər edə bilsəniz, üç qat, brendi, Chambord və ananas suyu soyudulmasına təxminən dörd saat əvvəlcədən icazə verin - əgər deyilsə, bir neçə buz kubunu atın (söyləməyəcəyik). Uşaqlar üçün ikinci zərbə qabının dəyərini düzəldin, üç qat üçün sadə şərbət, brend üçün portağal suyu, Chambord üçün moruq suyu və köpüklü üçün parlaq sirkə.\nSnack On: Berry Ləzzətli Meyvə Salatı\nBütün karbonatlar və kokteyllər ilə qarışdırmaq üçün şirin və sağlam bir şeyə ehtiyacınız var. Bu Atalar Günü bişirilmiş meyvə salatı içərisində kəsilmiş cantaloupa, ananas, Cara Cara portağalları, moruq, çiyələk və böyürtkən, narıncı və toxumsuz üzümlərə atılır. Öz meyvə salatını təzə portağal suyu, əhəng və baldan və bəzi nanə yarpaqları ilə bəzəyin.\nYuyulmamaq üçün: Çobanyastığı kremi ilə ayran kremi\nBu ləzzətli ayran pancake, bir səbəbdən əsas hadisədir. Kərə yağı və Yunan qatıqının əlavə edilməsi səbəbi ilə tamamilə tüklənir və vanil və darçın bir sıra ləzzət verir. Ancaq bu yeməyi başqa səviyyəyə aparan ev çobanyastığı çırpılmış qaymaq və zəncəfil çiyələkdir. Babanın bütün bir yığın istəməsi üçün hazırlaş.\nUn əylənmək üçün: Bir qablı Vegan Şokoladlı tort\nLazım olan son Ata Günü bişirmə resepti desert üçün birdir. Babalar şokoladı sevməyə meylli olduqları üçün, kərə yağı donu ilə bir Vegan şokolad qatlı tortun günün yüksək notda bitəcəyini düşünürük. Bu şirin yeməyin faydaları odur ki, bu, bir qabda təəccüb doğurur və tərkibində badam südü, alma, və kərə yağı kimi yağlar onu bir çox digər desertlərdən daha sağlam edir.\nBu hekayə 6 iyun 2016-cı ildə yayımlandı və o vaxtdan bəri yeniləndi.\nCopyright 2021 \_ Qəşəng ev dizaynı, həyat tərzinə dair tövsiyələr, moda meylləri \_ Onu çürükləmək üçün Ultimate Ata Günü Brunch Menyu


10/04/2020 - Medianews\nRusiyada həbsxanada 17 məhkum venasını kəsdi – VİDEO\nNəşr edilib: 2020/04/10 20:29\nRusiyanın İrkutsk şəhərində həbsxanada qiyam baş verib. Lenta.ru-nun məlumatına görə, bu barədə İrkutsk vilayətinin hüquq müdafiəçiləri şurası məlumat verib.\nBakıda sürücülər kütləvi şəkildə qayda pozdu – 40 bal 1000 manat – VİDEO\nNəşr edilib: 2020/04/10 20:28\nBakıda sürücülər yol hərəkəti qaydasını kütləvi şəkildə pozub. Görüntülər redaksiyamızın elektron ünvanına göndərilib.\nSaxta arayış satan dünya çempionunun məşqçisi: “Onun jurnalistika ilə əlaqəsi yoxdur” – FOTO\nNəşr edilib: 2020/04/10 20:24\n“Telekanalların birində keçmiş tələbəmi görəndə şoka düşdüm. Onun belə iş tutduğuna hələ də inana bilmirəm. Görünür, kimsə onu yoldan çıxarıb.\nTelefonu koronavirusdan necə qorumaq olar? – VACİB MƏLUMATLAR\nNəşr edilib: 2020/04/10 20:22\nAzərtaş: “Anam məni evə buraxmır, övladlarımla görüşməyə qoymur” – VİDEO\nNəşr edilib: 2020/04/10 15:28\nATV-nin xəbər aparıcısı Lalə Azərtaş koronavirus pandemiyası səbəbindən bir müddətdir, qızlarının üzünə həsrət qalıb.\nƏrdoğan İlham Əliyevə minnətdarlığını bildirdi: “Daha güclü çıxacağıq” – VİDEO\nNəşr edilib: 2020/04/10 15:17\n“Bütün bəşəriyyət hazırda görünməz düşmənə qarşı çətin bir müharibə aparır.\nCəsədlər üst-üstə basdırılır – Nyu Yorkda çəkilən bu fotolar dünyanın gündəmini qarışdırdı\nNəşr edilib: 2020/04/10 14:47\nHər gün 10 min insanın koronavirusa yoluxduğu və 700 nəfərin öldüyü Nyu-Yorkdan qorxunc fotolar yayılıb.\nNəşr edilib: 2020/04/10 13:41\nÇeçenistanın rəhbəri Ramzan Kadırov inquşların ünvanına işlətdiyi ədəbsiz ifadələrə görə üzr istəyib. BAKU.WS xəbər verir ki, Kadırov senzuradan kənar sözləri emosiyaya qapılaraq işlətdiyini bildirib.\n“Hiss etdim ki, mənə pul ödənilməyəcək” – İspaniyalı futbolçu Azərbaycanda qalmış pullarından danışdı – VİDEO\nNəşr edilib: 2020/04/10 13:28\n“Numansiya” klubundan sonra mən “Real Union” klubuna keçərək orada bir mövsüm keçirdim. Sonra yarım il Kiprdə Nikosiya “Olimpiakos”unda oynadım.\nNəşr edilib: 2020/04/10 12:26\nSon günlər idmançı Kamil Zeynallının yardım videoları, ”Restornlarda pullar xərcləyən, ”Gelandewagen”, ”Porsche” sürənlər haradadır?” fikirləri müzakirələrə səbəb olub.\nNəşr edilib: 2020/04/10 11:20\nABŞ Prezidenti Donald Tramp Rusiya Prezidenti Vladimir Putin və Səudiyyə Ərəbistanı Kralı Salman bin Əbdüləzizlə telefon görüşməsində neftin qiymətini müzakirə edib.\nNəşr edilib: 2020/04/10 10:12\nBakı küçələri Misirli fotoqrafın gözü ilə – FOTOLAR\nNəşr edilib: 2020/04/10 10:04\nMisirli fotoqraf Yasser Alaa Mobarak bir neçə ay əəvəl Bakıya səfər edib. Medianews.az xəbər verir ki, Bakının küçələrini dolaşan gənc fotoqraf maraqlı fotolar çəkib.\nAzərbaycanın koronavirusla nümunəvi mübarizəsi Türkiyə mediasında – VİDEO\nNəşr edilib: 2020/04/10 9:37\nAzərbaycan hökumətinin yeni növ koronavirus (COVİD-19) pandemiyasının yayılması ilə mübarizə tədbirləri çərçivəsində gördüyü işlər qonşu ölkələrin diqqət mərkəzindədir.\n29 yaşlı gənc hər gün imkansız ailələrə çörək paylayır – VİDEO\nNəşr edilib: 2020/04/10 9:33\nMingəçevir sakini xüsusi karantin günlərində evdən çıxa bilməyən sakinlərə çörək, ərzaq paylayır.\nNəşr edilib: 2020/04/10 9:30\nRusiyanın Tümen vilayətinin Bədən Tərbiyəsi, İdman və Əlavə Təhsil Departamentin idarə rəisi Sergey Votinov canlı efirdə maraqlı hərəkətlə diqqət çəkib.\nNəşr edilib: 2020/04/10 9:03\nFitness üzrə məşqçi Esmira İsmayılova “instagram”da paylaşdığı fotolarla yenidən diqqət çəkib.\nNəşr edilib: 2020/04/10 8:46\nİxtisasca həkim olan 2019-cu ildə “Böyük Britaniya gözəli” seçilən Bhaşa Mukherje koronavirusla mübarizəyə qoşulub.\nNəşr edilib: 2020/04/10 8:31\nİsveç xəstəxanasından qalmaqallı qərar: “Yaşlı xəstələr…”\nNəşr edilib: 2020/04/10 8:15\nİsveçdə yerləşən Karolinska Universitetinin xəstəxanasında həkimlərə koronavirusa yoluxmuş 80 yaşdan yuxarı xəstələri intensiv terapiya şöbəsinə qəbul etməmək tapşırılıb. Bu barədə “Aftonbladet” qəzeti məlumat yayıb.\nNəşr edilib: 2020/04/10 8:00\nNəşr edilib: 2020/04/10 7:37\nBritaniyanın Baş naziri Boris Conson reanimasiyadan çıxıb. Oxu.Az xəbər verir ki, bu barədə baş nazirin ofisi məlumat yayıb.\nNəşr edilib: 2020/04/10 7:24\n“Google” şirkəti işçilərinə koronavirus səbəbindən tətbiq olunan, qlobal karantin zamanı məşhurlaşan “Zoom” tətbiqinin istifadəsini qadağan edib. Bu barədə “The İndependent” xəbər yayıb.\nNəşr edilib: 2020/04/10 6:20\nPandemiya dövründə öskürək terror kimi qiymətləndirilə bilər. Bu barədə “The Washington Post” xəbər yayıb.\nNəşr edilib: 2020/04/10 5:15\nDünyaca məşhur irlandiyalı “U2” rok-qrupu ölkədə həkimlər üçün zəruri qoruma vasitələrinin alınması məqsədi ilə 10 milyon avro pul ayırıb.